زانکۆی سۆران - د. موسڵح مسته‌فا: زانکۆی سۆران هەمیشە دەستپێشخەر بووە لە پەیڕەوکردنی ئەو بیروباوەڕەی کە پێیوایە زانست و زانین مەلحەمی برینەکانی کۆمەڵگەی ئێمەیە.\nد. موسڵح مسته‌فا: زانکۆی سۆران هەمیشە دەستپێشخەر بووە لە پەیڕەوکردنی ئەو بیروباوەڕەی کە پێیوایە زانست و زانین مەلحەمی برینەکانی کۆمەڵگەی ئێمەیە.\nبڵاوكراوەتەوە لە شەممە, 05 کانونی یەکەم 2015 11:17\nده‌قی وتاری به‌ڕێز سه‌رۆكی زانكۆی سۆران له رێوڕه‌سمی كردنه‌وه‌ی سه‌نته‌ری كوردستان بۆ جێنده‌رناسی\nبەڕێزان، ئامادەبووانی مه‌راسیمی كردنه‌وه‌ی سه‌نته‌ری كوردستان بۆ جێنده‌رناسی … به‌یانیتان باش\nخۆشحاڵین لە مەراسیمێکی ئاوا شایستە و قەشەنگدا، یەکتر ببینین و دەرگا لەسەر یەکەمین سەنتەری جێندەرناسی لە کوردستان بکەینەوە. لەگەڵ دامەزراندنی ئەم سەنتەرە، مێژوویەک تۆمار دەکەین کە پڕە لە شانازی و سەروەری بۆ ئەم وڵاتە. ئەم سەنتەرە بە هاوکاری و هەماهەنگی لە نێوان وەزارەتی خوێندنی باڵا/زانکۆی سۆران، هەروەها ئەنجوومەنی باڵای کاروباری خانمان و وەزارەتی پلاندانان و هەردوو یوئێن دیپی (UNDP) و یوئێن ومێن (UNWOMEN) دامەزراوە. کاری سەرەکی ئەم سەنتەرە لە سێ تەوەردا خۆی دەبینێتەوە، کە بریتیین لە: ڕاهێنان و توێژینەوە و پێداچوونەوەی بڕیاری سیاسی و دادگایی.\nخوشکان … برایان دامەزراندنی سەنتەری کوردستان بۆ جێندەرناسی، هەنگاوێکی گرنگە لە خەباتی ئەکادیمی و زانستی، بەڵام لێرەوە ئەرکێکی گەورە لە ئەستۆ دەگرین و سەرەتایەکی نوێتر لە شۆڕشی یەکسانی و دادوەریمان دەست پێدەکات. مەبەستی سەرەکی ئەم سەنتەرە گرنگیدانە بە خوێندنەوە و شیکردنەوە و دۆکیومێنیتکردنی کاری جێندەری لە کوردستان. سەنتەری کوردستان بۆ جێندەرناسی، وەکو ئەوەی لە ناوەکەیدا هاتووە، هەر لە سنووری سۆران و دەوروبەری ناوەستێت، بەڵکو لە هەموو کوردستان و لە نێو هەموو پێکهاتەکانی کۆمەڵگەی کوردستاندا کار دەکات.\nبەڕێزان … جێندەرناسی بوارێکی فرە دیسیپلینی ئەکادیمییە، کە لە ناوەڕۆکدا پێکهاتەی بوارەکانی وەکو کۆمەڵناسی و ئەنترۆپۆلۆجی و سایکۆلۆجی و مێژوو و زمانەوانی و هونەر و میدیا و جوگرافیا و زانستەکانی ڕامیارییە. لە هەموو ئەم بوارانەش، خوێندنەوە بۆ مرۆڤ دەکرێت بەبێ جیاوازی. بە داخەوە چەند ساڵیک بەر لە ئێستا، هەندێک لە کەسانی ناشارەزا لە ئەکادیمییا و مێژوو، بە هەڵە لێکدانەوەیان بۆ پەیڤی جێندەر کردبوو. لە ڕاستییدا، جێندەرناسی تەنها پەیوەستە بە خوێندنەوە بۆ ئاکار و بەرهەم و یاسا و مافی مرۆڤ. بەڵێ، جێندەرناسی، وەکو دیسیپلینی یاسا یان جوگرافیا، یان ئەندازە یان بەڕیوەبردن … هتد، بەشێکە لە بوارەکانی ئەکادیمییا و زانست و خوێندن؛ ئەم خوێندنەش تیشک دەخاتە سەر هەموو لایەنەکانی ژیانی مرۆڤ.\nهێژایان … لە پێناو پێشکەوتن و واڵاکردنی مۆدێرینیزم، زانکۆی سۆران هەمیشە دەستپێشخەر بووە لە پەیڕەوکردنی ئەو بیروباوەڕەی کە پێیوایە زانست و زانین مەلحەمی برینەکانی کۆمەڵگەی ئێمەیە. هەر لەم ڕوانگەیەشەوە، زانکۆی سۆران گفتوگۆی لەگەڵ چەندین بیرمەندی ڕۆژهەڵاتی و ڕۆژئاوایی لەم چەند ساڵەی دواییدا ئەنجامداوە بۆ دامەزراندنی سەنتەری جێندەرناسی و دەستکردن بە دیراساتی مەیدانی بۆ پرسەکانی جێندەر لە کوردستان. هەروەها هەوڵمانداوە چەندین میتۆد و یاسا و ڕێسای تایبەت بە جێندەرناسی شڕۆڤە بکەین، تا وانەی جێندەرناسی لەسەر ئاستی خوێندی باڵا بچەسپێنین. بێگومان ئێمە کۆپی پەیستی هیچ شوێنێک و کلتوور و بیروباوەڕێک ناکەین نامۆ بێت لەگەڵ داب و نەریتە جوانەکانی کۆمەڵگەی کوردستان، بەڵام بە پێویستی دەزانین خوێندنەوە بۆ تەواوی ئەزموونەکانی وڵاتانی دەوروربەر و ئەوروپا و ئەمەریکا بکەین، بەر لەوەی هەر واقیعێک بچەسپێنین.\nخۆشەویستان … کوردستان لانەی پێکەوە ژیانی ئاینیی و مەزهەبی و کۆمەڵایەتی و زمانە جیاوازەکان بووە و شانازیش بەو هەمەڕەنگی و فرە فەرهەنگیەمانەوە دەکەین. هەر لە سەرەتای دروستبوونی شارستانییەوە تا دەگاتە ڕۆژگاری ئەمڕۆ، ژن و پیاو بەیەکەوە کاریان کردووه و ڕووبەڕووی کێشە و خۆشی و ناخۆشیەکانی ژیان بوونەتەوە. تەنانەت دوژمنانیشمان، کاتێک هێرشیان بۆ سەر وڵاتەکەمان هیناوە، جیاوازییان لە نێوان ڕەگەزی نێر و مێ نەکردووە و بە دڕندانەترین شێوە، ئازاری ژن و منداڵ و پیاوانی کوردستانیان داوە. بەڵام ئێمە هەر بەردەوام بووین لە پاراستنی بەهای مرۆڤ و تایبەتمەندییەکانی کۆمەڵگەی مرۆڤایەتی؛ ژیار و ژیانی ئێمەش گەواهی ئەو ڕاستییەن.\nئامادەبووانی مەراسیمی کردنەوەی سەنتەری کوردستان بۆ جێندەرناسی … کاتێک چەند کلیۆمەترێک لە دووری سنووری ئێمەدا، وەحشیانەترین تاوان بەرامبەر بە مرۆڤ دەکرێت، ئێمە بووین بە پەناگە و پاسەوانی هەزارەها پەنابەر و لێقەوماو. ساڵێک بەر لە ئێستا دەوڵەتی بەناو ئیسلامی (داعش)، بە سەدان ئافرەتی ئێمەیان کردە کۆیلە و لە بازاڕەکاندا بە ناتەندروسترین شێوە مامەڵە و کرین و فرۆشتنیان لەسەر دەکردن. تا ئێستاش چەتەکانی داعش لەسەر هێنانەوەی کۆیلایەتی و چەوساندنەوەی ئافرەت بەردەوامن و دەیانەوێت بەو تاریکپەرستیەی مێشکیان، مرۆڤایەتی لەناو ببەن. دەیانەوێت پیاوان بکەن بە دڕندە و مرۆڤکوژ، ئافرەتانیش بکەن بەو ئامرازەی حەز و ئارەزوو و خولیای شەهوانی موجاهیدەکانیان تێر دەکات. لە کاتێکدا جیهان بەرەو دونیای زانست و نوێبوونەوە و داهێنانی تەکنەلۆژیا هەنگاو دەنێت، ئەوان دەیانەوێت جەهالەت بەرپا بکەن و بەرەو مێژووێک بگەڕێنەوە کە دوورە لە هەموو پێشوەچوونێک.\nڕێزداران … چەند ڕۆژێک بەر لە ئێستا ئاهەنگی ڕزگارکردنی (شنگال)مان گێڕا، کە زۆرێک لە برینەکانمان ساڕێژ کران، بەڵام تا ئێستاش ئازار دەچێژین بۆ ئەو خوشک و برا ئێزیدییانەی کەوتنە دەست دەوڵەتی بەناو ئیسلامی (داعش). حکومەتی هەرێم ماندونەناسانە و بوێرانە هەوڵی ئازادکردنی زۆرێک لە خوشکانی ئێمەی ئێزیدی داوە و ئازادیان کردوون. بەمەش نەوەستاوە، حکومەت ئەوپەڕی توانستی خۆی خستۆتەگەڕ بۆ ئازادکردنی هەموو دیلەکانمان، کە جێگای ئەوپەڕی ستایش و شانازییە. دڵنیاین تاریکپەرستان جێگایان لە کوردستان نابێتەوە.\nبەڕێزان … هێژایان ئێمە لە ڕێگای کردنەوەی سەنتەری کوردستان بۆ جێندەرناسی، پلانی تۆکمەمان داڕشتووە بۆ چێکردنی بڵندگۆیەک تا ببێتە دەنگی ڕاستەقینەی گرفتەکانی جێندەر لە کوردستان. هیوادارین هەموو لایەک هاوکار و پاڵپشتمانبن بۆ فراوانکردن و زیاتر ئاشناکردنی پرسەکانی جێندەرناسی لە کوردستان. وڵاتەکەی ئێمە بەوە ناسراوە، کە ڕۆژ بە ڕۆژ لەگەڵ ڕەوتی شارستانی و مرۆڤایەتی هەنگاو دەنێت و ڕابردووی ڕەش ڕاو دەنێت. ئێمە ناتوانین پێشەنگ بین لە داهێنان و زانست و زانین، ئەگەر بیر لە چارەسەری پرسەکانی کۆمەڵگەی خۆمان نەکەینەوە. بۆیە بە پێویستی دەزانین لە رێگای سەنتەری جێندەرەناسییەوە بە ڕاست و دروستی لە ڕەهەندەکانی جێندەر بڕوانین.\nلە کۆتاییدا … ئومێدەوارین بتوانین سەرتایەک لە دیراساتی جێندەرناسی بهێنینە ئاراوە، کە ڕێگا خۆشکه‌ر بێت بۆ ئەو توێژەرانەی لە داهاتوودا لەسەر پرسی جێندەرناسی کاردەکەن. هیوادارین توێژینە و لێکۆڵینەوە زانستییەکانمان بۆ چارەسەرکردنی گرفتەکانی جێندەرناسی بێت و ئەزموونی ناوازەبن بۆ نەهێشتنی تاوان. دیسانەوە خوازیارین سەنتەرەکەمان ببێتە دەزگایەکی فرە ڕەهەندی پرسەکانی کۆمەڵایەتی بۆ ڕاوێژ و یاسا دانان لە دەستوور و مافەکانی مرۆڤ لە کوردستان. جارێکی دی، بەخێرهاتنتان دەکەین و پێزانینی خۆمان دووپات دەکەینەوە بۆ ئامادەبوونتان و هەر بژین\n/ بەشی پەروەردەی وەرزشیا


نەتەوە یەکگرتووەکان: دەبێت ئەوانەی لە خورماتوو پێشێلکارییان ئەنجامداوە بدرێنە دادگا - RojNews\nنەتەوە یەکگرتووەکان: دەبێت ئەوانەی لە خورماتوو پێشێلکارییان ئەنجامداوە بدرێنە دادگا\nنەتەوە یەکگرتووەکان ڕایگەیاند، کە چەکدارە تورکمانەکانی شارۆچکەی خورماتوو، ماڵی کوردەکانیان لەو شارۆچکەیە تاڵان کردووە، ڕاشیگەیاندووە:"دەبێت بەرپرسانی حکومەتی عێراق ئەو کەسانەی کە مافەکانی مرۆڤیان لە خورماتوو پێشێلکردووە، ئاشکرایان بکەن و بیاندەنە دادگا"\nئەمڕۆ، کۆمسیۆنی باڵای مافەکانی مرۆڤ-ی نەتەوە یەکگرتووەکان، لەبارەی ڕووداوەکانی سوتاندن و تاڵانکردنی ماڵە کوردەکانی شارۆچکەی خورماتوو-ی سەر بە پارێزگای سەلاحەدین، کە لە مانگی ئۆکتۆبەری ئەمساڵ لە لایەن چەکدارانی عەشدی شەعبی، سوپای عێراق و هەندێک گرووپی چەکدارایی تورکمانەکانەوە کۆنترۆڵکرا، ڕاگەیەندراوێکی بڵاوکردەوە.\nلە ڕاگەیەندراوەکەدا، هاتووە:"لە ڕۆژانی ١٦ و ١٧ ی مانگی ئۆکتۆبەر-ی ئەمساڵدا، لە لایەن چەکدارانی تورکمان و تورکمانە مەدەنییەکانی شارۆچکەی خورماتوو-ەوە، ژمارەیەکی زۆری ماڵی کورد لە خورماتوو سوتێندراوە و تاڵان کراوە".\nئاماژە بەوەشکراوە:"بەهۆی ڕووداوەکانی ١٦ ی ئۆکتۆبەری ئەمساڵ-ەوە، هەزاران کورد ناچاربوون خورماتوو چۆڵبکەن، ئەو کەسانەش لە بەشێک لە شار و شارۆچکەکانی دیکەی هەرێمی کوردستان نیشتەجێ بوون، ژمارەیەکی زۆر لەو کەسانەشی کە ناچاربوون شارۆچکەکەیان چۆڵبکەن، تاوەکو ئێستایش نەگەڕاونەتەوە سەر ماڵەکانیان".\nلەبەشێكی دیکەی ڕاگەیەندراوەکەدا، نەتەوە یەکگرتووەکان جەختی لەوەشکردووەتەوە، کە شارۆچکەی خورماتوو ئێستا لەژێر کۆنترۆڵی حكومەتی عێراق-دایە و لە پاراستن و پێشێلکردنی مافەکانی مرۆڤ لەو شارۆچکەیە بەرپرسیارە.\nهەروەها، ڕاشیگەیاندووە:"دەبێت بەرپرسانی حکومەتی عێراق ئەو کەسانەی کە لە خورماتوو پێشێلکارییان ئەنجماداوە ئاشکرایان بکەن و بیاندەنە دادگا".


چین لە جەنگێكدایە كە 75 هەزار مرۆڤی ڕووبەڕووی مەرگ دەبێتەوە – تۆڕی میدیایی خەڵک\nچین لە جەنگێكدایە كە 75 هەزار مرۆڤی ڕووبەڕووی مەرگ دەبێتەوە\nهەواڵێكی خۆش لە وەزیری تەندروستی هەرێمەوە\nتەندروستی سلێمانی ئاگادارییەك بۆ كۆمپانیاكانی پێداویستی پزیشكی بڵاودەكاتەوە\nتەندروستی كۆیە: حاڵەتی تووشبوون بە ڤایرۆسی كۆرۆنا لە شارەكەماندا نییە\n2020/02/01 - 11:49 AM\nخەڵک – لوقمان غەفوور\n“مایكل نیدلمان” لە تیمی سی ئێن ئێن-ی پزیشكی كە ڕووماڵی نەخۆشی ڤایرۆسی كۆرۆنا (nCoV-2019) دەكەن لەچین، لەسەر زاری توێژەرەوانی هۆنگ كۆنگ-ەوە وەریانگرتووە كە 75 هەزار و 815 كەس لە شاری ۆوهان –ی كەرتی هێبی بە نەخۆشییەكە تووشبوون.\n“مایكل نیدلمان” ، ئەوەشی ڕوونكردۆتەوە كە چین ڕۆژانە ژمارەكان ئاشكرا دەكات تا نەبێتە هۆی دڵڕاوكێ و بێ ئومێدبوونی خەڵكی.\nلەئێستادا چی هەیە:\n1- ڕووداو: ئاماری ڕۆژی 1ی فێبریوەری (مردنی 259 كەس) كە زۆربەیان منداڵ و پیر و بەتەمەن و ئەوانەن كە نەخۆشی درێژخایەنیان هەیە، تووشبووان بە پێی ئاماری فەڕمی چین 11 هەزار و 785.\n2- قەدەغەكردنی هاتووچۆ: لەماوەی 14 ڕۆژی ڕابردوودا ئەمریكا هاتووچۆی بۆ وڵاتی چین قەدەغەكردووە هەر ڕۆژەی زیاتر لە 100 گەشتی ئاسمانی بۆ چین ڕەتكراوەتەوە كۆمپانیای دەلتا و ئەمریكان ئێرلاین و یونایتد بەفەڕمی كۆشكی سپی و وەزارەتی خەزێنەیان ئاگاداركردەوە كە ملیۆنان دۆلار زیان لە كەرتی ئاسمانی ئەمریكا كەوتووە.\n3- ڕێوشوێنی پێویست و داخستن: نزیكەی 60 ملیۆن هاووڵاتی چین هاتووچۆیان لێ قەدەغەكراوە بۆ ماوەی هەفتەیەك، بەشێك لەوڵاتان فڕۆكەیان ناردووە بۆ شاری ۆوهان بۆ ڕزگاركردنی هاووڵاتییەكانیان ئەویش لەدوای داخستنی تەواوی فڕۆكەخانەكانی كەرتی هێبی بەگشتی.\n4- دەوڵەتان تائێستا قسەدەكەن: جگە لە چین، لە 22 دەوڵەت ڤایرۆسی كۆرۆنا بڵاوبووەتەوە دواجارهەمین هەواڵ ئیسپانیا و ئیتالیا و بەریتانیایە لە ئەوروپا. بەڵام لە ئەڵمانیا و ژاپۆن و ڤێتنام و تایلەند و كۆریای باشوور و ئەمریكا، هاووڵاتی بۆ هاووڵاتی نەخۆشیییەكە گواستراوەتەوە، واتە ئەو كەیسە نوێیانەی تۆماركراون سەردانی چین-یان نەكردووە بەڵكو لەو كەسانەوە تووشی بوون كە لە چین گەڕاونەتەوە.\n5- بەرنامەی كۆشكی سپی: دوای كۆبوونەوەی سەرۆك دۆناڵد تڕەمپ لەگەڵ وەزارەتی تەندروستی، ئێوارەی ڕۆژی هەینی 31ی جێنیوەری “ئەلێكس ئازار” وەزیری تەندروستی لە كۆنگرەیەكی ڕۆژنامەنووسیدا ڕونیكردەوە، ئەوانەی لە كەرتی هێبی گەڕاونەتەوە بۆ ماوەی 14 ڕۆژ لە نەخۆشخانەیەكی تایبەت دانراون و كەس سەردانیان ناكات.\nڕۆژنامەی زە تەلەگراف-یش لە ژمارەی ئەمڕۆدا ئەوەی خستۆتەڕوو، هەر یەك كەس ئەتوانێت 3 كەس تووش بكات.\nگابرێل لۆنگ، پڕۆفیسۆری گەورەی بواری بایۆلۆژی و سەرۆكی بەشی تەندروستی گشتی لە زانكۆی هۆنگ كۆنگ، داوا دەكات هاووڵاتیانی ئەو شارانەی كە تووشبوویان كەمە تێكەڵاویی كەم بكەنەوە، بەتایبەتی كەرتی هێبی كە كەمترین ژمارەی تووشبووان تۆماركراوە. دەشڵێت: “ئەم ژمارە زۆرەی تووشبوان بۆ كەمتەرخەمی ڕێنمایی تەندروستی دەگەڕێتەوە لە هەفتەی یەكەمی بڵاوبوونەوەی ڤایرۆسەكە، ئەگەر لەسەرەتا هاتووچۆكردن لە ۆوهان ڕاگیرایەو دەمامك بەكاربهاتایە و پاكوخاوێنی ڕەچاوبكرایە بێگومان ژمارەكە بەمشێویەی ئێستا نەدەبوو”.\nزانایانی پزیشكی پێیانوایە ڤایرۆسی كۆرۆنا كە بە (nCoV-2019) ناسراوە، نەوەیەكی نوێی (سارس)ە، كە بۆ هەمان خێزانی ئەو ڤایرۆسە دەگەڕێتەوە و نەخۆشییەكی توندە و تووشی كۆئەندامی هەناسە دەبێت.\nبڕی بەفر بارین لە شارەكانی هەرێم بڵاوكرایەوە\nباس لە كاندیدكردنی عەللاوی دەكرێت بۆ پۆستی سەرۆك وەزیران\nبەهۆی ڤایرۆسی كۆرۆناوە مەشقەكانی وەزارەتی پێشمەرگە ڕاگیرا\n2020/02/27 - 8:00 PM\nبۆبەرگرتن لە تەشەنەكردنی ڤایرۆسی كۆرۆنا، شانشینی عەرەبی سعودیە بەجێگەیاندنی ڕیوڕەسمی عومرەكردن لەوڵاتەكەیدا بەشێوەیەكی كاتی ڕادەگرێت.\nئەمڕۆ پێنج شەممە، وەزارەتی دەرەوەی سعودیە لەبەیاننامەیەكدا ڕایگەیاند”بڕیاردرا بەشێوەیەكی كاتی هاتنەناوەوە بۆ وڵاتەكەی بۆ مەبەستی ئەنجامدانی عومرە ڕابگرێت، ئەمەش لەچوارچێوەی ئەو رێوشوێنانەدایە كە بۆ بەرگرتن لە تەشەنەكردنی ڤایرۆسی كۆرۆنا دەگیرێنەبەر”.\nهەر لە بەیاننامەكەدا هاتووە”لەچوارچێوەی گرتنەبەری ڕێوشوێنەكانی خۆپارێزی و بەرگرتن لە بڵاوبوونەوەی ڤایرۆسی كۆرۆنا و نەگەیشتنی بە سعودیە، وەزارەتی دەرەوە بڕیاریدا هاتنی گەشتیاران بۆ وڵاتی سعودیە بەمەبەستی ئەنجامدانی عومرە و سەردانی مزگەوتی پێغەمبەر (د.خ) لەمەدینە، بەشێوەیەكی كاتی ڕابگرێت، وێڕای ڕێگرتنی كاتی لە هاتنە ناوەوەی هاووڵاتیانی ئەو وڵاتانەی ڤایرۆسی كۆرۆنایان تێدا بڵاوبۆوەتەوە”.\n2020/02/27 - 6:00 PM\nسەرچاوە ڕۆژنامەوانییەكان ڕایدەگەیەنن، جێگری سەرۆكی ئێران بۆ كاروباری ژنان توشی ڤایرۆسی كۆرۆنا بوو.\nبەپێی سەرچاوە ڕۆژنامەوانییەكان”تەئكیدكراوەتەوە لە حاڵەتی توشبوونی مەعسومە ئیبتیكار، جێگری سەرۆكی ئێران بۆ كاروباری ژنان بە ڤایرۆسی كۆرۆنای نوێ كە لە وڵاتەكە بڵاوبۆتەوە”.\nهەر ئەمڕۆ باس لە توشبوونی موجتەبا زولنور سەرۆكی لیژنەی ئاسایشی نەتەوەیی و سیاسەتی دەرەوەی پەرلەمانی ئێران كرا بە ڤایرۆسی كۆرۆنا، بەر لەوەش دەسەڵاتدارانی ئێران ڕایانگەیاندبوو، ئەنجامی شیكارییەكان كە بۆ ئیرەج حەریرچی جێگری وەزیری تەندروستی كراوە، دەریدەخەن، حەریرچی توشی ڤایرۆسی كۆرۆنا بووە.\nپزیشکێک: ڤایرۆسی کۆرۆنا بەرگەی گەرمی و سابون و کحول ناگرێت و زوو لەناودەچێت و پێویست بەو ترسە ناکات\nخەڵك – بەشی هەواڵ د.سامان بەرزنجی وەزیری تەندروستی هەرێم ڕاگەیەنراوێكی لەبارەی ئەنجامی سەرجەم پشكنینەكانی گومانلێكراوانی نەخۆشی ڤایرۆسی كۆرۆنای نوێ COVID-19...\nخەڵك – بەشی هەواڵ وتەبێژی وەزارەتی تەندروستی عیراق ئاشكرایدەكات، حاڵەتێكی تری ڤایرۆسی كۆرۆنا لە شاری كەركوك تۆماركراوە. د.سەیف بەدر وتەبێژی...\nخەڵك – بەشی هەواڵ بەڕێوەبەرایەتی گشتی تەندروستی سلێمانی لە ئاگادارینامەیەكدا ئاگاداری گشت كۆمپانیاكانی پێداویستی پزیشكی دەكاتەوە دەرخستەی خۆیان پێشكەش بكەن،...


هاوبه‌ندی ئۆپـۆزسیۆنی سوریا خالید خۆجه‌ی وه‌کو سه‌رۆکی نوێ هه‌ڵبژارد\nهاوبه‌ندی ئۆپـۆزسیۆنی سوریا له پاش سێ ڕۆژ له کۆبوونه‌وه له شاری ئسته‌نبوڵی تورکیا شه‌وی یه‌کشه‌ممه خالید خۆجه‌ی وه‌کو سه‌رۆکی نوێی خۆی هه‌ڵبژارد.\nخۆجه‌ی ته‌مه‌ن 50 سـاڵ که شوێنی هادی ئه‌لبه‌حره ده‌گرێته‌وه له هه‌ڵبژاردنێـکی نێو دانیشتنێـکی داخراوی هاوبه‌ندیـیه‌که‌دا 56 ده‌نگی هێنا له کۆی 106 ده‌نگ که به‌شـداریـیان له هه‌ڵبژاردنه‌که‌دا کردبوو. ڕکابه‌ره سه‌ره‌کیـیه‌که‌ی نه‌سر ئه‌لحه‌ریری که له کۆمه‌ڵی ئیخوان ئه‌لموسلیمنه 50 ده‌نگی به‌ده‌سـتهێنا.\nخۆجه له دایکبووی دیمه‌شقی پایته‌خته و جگه له‌وه‌ی کارداری ده‌کات پـزیشکیشه.\nناوبراو هه‌ردوو قۆناغی سه‌ره‌تایی و ناوه‌ندی خوێندنی له دیمه‌شق ته‌واوکردووه و پاشان به‌ره‌و لیبیا ڕۆیشتووه و سـاڵی 1985 له شاری ئاوباری خوێندنی ئاماده‌یی ته‌واوکردووه و دواتر به‌ره‌و تورکیا ڕۆیشـتووه و له‌وێ زانسته سیاسیـیه‌کانی له زانکۆی ئسته‌نبوڵ خوێندووه و پاشان له سـاڵی 1994 کۆلێژی پـزیشکی له زانکۆی ئزمیر ته‌واوکردووه.\nجێی ئاماژه‌یه خالید خۆجه ده‌زگای "منبر التضامن مع الشعب السوري" دامه‌زراندووه و یه‌کێکه له دامه‌زرێنه‌رانی ئه‌نجومه‌نی نیشـتیمانی سوریا و هه‌روه‌ها هاوبه‌ندی ئۆپـۆزسیۆن، له‌گه‌ڵ ئه‌وه‌ش نوێنه‌ری هاوبه‌ندی بووه له تورکیا.\nهاوبه‌ندیـیه‌که که له 111 ئه‌ندام پـێکهاتووه، له کۆبوونه‌وه‌کانیدا له ئسته‌نبوڵ سـکرتێرێـکی گشـتی نوێ و جێـگری سه‌رۆکیشی بۆخۆی هه‌ڵبژارد.\nیه‌حیا مه‌کته‌بی به سـکرتێری گشـتی هه‌ڵبژێردراوه و شوێنی نه‌سر ئه‌لحه‌ریری ده‌گرێته‌وه و هیشام مه‌روه به جێـگری سه‌رۆکی هاوبه‌ندیـیه‌که هه‌ڵبژێردراوه.\nهاوبه‌ندیـیه‌که ده‌ڵێت پـۆستی جێـگرێـکی سه‌رۆک که بۆ کورد دانراوه که‌سی بۆ هه‌ڵنه‌بژێردراوه، چونکه گرووپی کوردی له هاوبه‌ندیـیه‌که هیچ که‌سی بۆ ئه‌و پـۆسته کاندید نه‌کردووه.


گەنجێكی هەڵەبجەیی چوار ساڵە بە فرۆشتنی كەلانە بژێوی خێزانەکەی دابین دەکات .. بە وێنە – کوردی – RojNews.News\n02/03/2020 - 4:41:15 pm\nسێشەممە, 10 أكت 2017 – 11:29\nگەنجێكی دانیشتووی شاری هەڵەبجە، چوار ساڵە لە کەلانە فرۆشتن بژێوی دابین دەکات و دەشڵێت:یەكەم پیاوم كە لەناو هەڵەبجە كەلانە دروست دەکەم.\nماوەی چوار ساڵە، زەكەریا ئاراس کە گەنجێکی دانیشتووی شاری هەڵەبجەیە، هەموو بەیانییەك بەهاوكاری هاوسەرەکەی و بۆ بەدەستهێنانی بژێوی ژیانی، سەرقاڵی كەلانە دروستكردنە و لەناو بازاڕی شارەکەدا دەیفرۆشێت.\nزەكەریا ئاراس، باسی پیشەكەی بۆ ڕۆژنیوز كرد و وتی:”ماوەی چوار ساڵە بە بەردەوامی لەناو بازاڕدا سەرقاڵی كەلانە دروست كردنم، تا ڕادەیەكی باشیش بژێوی ژیانمی دابین کردووە، وەك خولیایەكیش بەردەوامیی پێ دەدەم، خۆشبەختانە هیچ ئاستەنگییەكم بۆ نەهاتووەتە پێشەوە”.\nزەكەریا، وتیشی:”هاوسەرەکەم هاوكارێكی زۆر باشی منە، ڕۆژانە بەیانیان زوو لەماڵەوە هەویرەكە دەشێلێت و دەیكات بە گونك و پیازەكەش وورد وورد دەكات، منیش دەڕۆمە بازاڕەوە و سەرقاڵ دەبم بە دروستكردنی كەلانە و تا ئێوارەش دەمێنمەوە، ئەو موشتەرییانەی كە دێنە لام لەناو خودی سەنتەری هەڵەبجە و دەوروبەری و تەنانەت لەسلێمانی و هەولێر و شارەكانی دیكەش ڕووم تێ دەكەن، هەندێ جاریش تەنها بۆ سەیركردن دێنەلام”.\nناوبراو، ئاماژەی بەوەش دا:”خۆشبەختانە توانیومە وەك یەكەم پیاوێك لەناو هەڵەبجە، ئەو نەریتە بشكێنم كە پیاوێك كارێكی لەو جۆرە ئەنجام دەدات، لەلایەكی تریشەوە وەك پیشەیەكی خۆماڵی بیپارێزم و بەردەوام بم لەسەری”.


زه‌مه‌نی كوشتنی پرسیار – Denegkan\nbyڕێبوار\tDecember 11, 2012\tگشتی\nمرۆڤ كاتێك رووبه‌ڕووی نووسین و دنیا ئاڵۆزه‌كه‌ی ده‌وه‌ستێت و بیر له‌و كاریگه‌رییانه ده‌كاته‌وه كه نووسین درووستی كردوون، ده‌كه‌وێته ناو دۆخێك، پڕ له ووردبوونه‌وه و تێڕامان، ئه‌و دۆخه‌ش مرۆڤ ده‌بات به‌ره‌و پرۆسه‌یه‌كی ئاڵۆز و رووبه‌ڕووی هه‌ڵوه‌شاندنه‌وه و سه‌رله‌نوێ درووستكردنه‌وه ده‌بێته‌وه، واته نووسین و كاریگه‌رییه‌كانی، به شێوه‌یه‌كی ته‌دریجی سه‌رله‌به‌ری بونیاده فیكرییه‌كانی مرۆڤ ده‌گۆڕن، به‌ڵام به مه‌رجێك مرۆڤ وه‌ك خوێنه‌رێك به دوای پرسیاری گه‌وره‌وه وێڵ بێت و نوقمی ناو ئه‌و تێكستانه نه‌بێت، كه ئه‌ركییان كوشتنی پرسیاره.\n(ئێمه چۆن بزانین خوێنه‌ر به دوای پرسیاری گه‌وره‌وه وێڵه؟) بۆ گه‌شتن به وه‌ڵامی ئه‌م پرسیاره، به‌ر له هه‌موو شتێك ده‌بێت به پرسیارێكی تر ده‌ست پێكه‌ین و پرسین (ئایا خوێنه‌ر كێیه؟) گه‌ڕان به دوای وه‌ڵامی ئه‌م پرسیاره‌دا، به كۆمه‌ڵێك سه‌ره‌داو ئاشنامان ده‌كات، كه ده‌توانین له رێگه‌ی ئه‌و سه‌ره‌داوانه‌وه تا راده‌یه‌ك بگه‌ینه ئه‌و راستییه‌ی، (ئایا به راست خوێنه‌رانێكمان هه‌ن، كه به دوای پرسیاری گه‌وره‌وه وێڵ بن؟)، واته درووستبوونی پرسیاره‌كان، وا ده‌كه‌ن ئێمه بگه‌ینه كه‌ناری هه‌قیقه‌ته‌كان، كه ئه‌وه‌ش به‌نده به پرسیاری تره‌وه.\nئێمه ناچارین بۆ وه‌ڵامدانه‌وه‌ی ئه‌و پرسیاره، ده‌ست به‌رین بۆ هه‌ندێك بۆچوون و راڤه‌یان بكه‌ین، تا له‌و رێگه‌یه‌وه تێبگه‌ین كه ئه‌و بوونه‌وه‌ره‌ی پێیده‌ڵێن خوێنه‌ر كێیه و وه‌زیفه‌ی چییه، یان ئایا هه‌ر به راستی خوێنه‌ر وه‌زیفه‌یه‌كی هه‌یه؟\nئایا خوێنه‌ر ده‌بێت ئه‌و كه‌سه بێت كه بخوێنێته‌وه و ئه‌و تێكسته‌ی به‌رده‌می ئه‌زبه‌ر بكات، ئیتر وێنه‌ی (باسه‌كان، چه‌مكه‌كان، زاراوه‌كان، رووداوه‌كان، بۆچوونه‌كان، ئه‌نجامگیرییه‌كان) له زهنی خۆیدا بكێشێت و وه‌ك كڵێشه‌سازییه‌كان بۆ وه‌ڵامدانه‌وه‌ی هه‌ر شتێك به كاری ببات؟\nیان وه‌ك ره‌خنه‌گری روسی (فلادیمێر نابۆكۆف) له یه‌كێك له موحازه‌ره‌كانیدا ده‌ڵێت: “خوێنه‌ر كه‌سێكی (خوێنه‌ره‌وه)یه”، به‌ڵام (نابۆكۆف) به‌شێوه‌یه‌ك پێمان ده‌ڵێت: “خوێنه‌ر كه‌سێكی (خوێنه‌ره‌وه)یه”، كه من له‌گه‌ڵ ئه‌و بۆچوونه‌دا نیم، ئه‌و بڕوای وایه كاتێك خوێنه‌رێك كتێبێك ده‌خوێنێته‌وه، به‌هۆی جوڵاندنی نیگای چاوی له‌م سه‌ری دێڕ بۆ ئه‌و سه‌ری دێڕ و دووباره بوونه‌وه‌ی ئه‌م حاڵه‌ته، ناتوانێت چێژ له‌و نووسینه وه‌ربگرێت، وه‌ك ئه‌وه‌ی له ساتی یه‌كه‌می بینینیدا چێژ له تابلۆیه‌ك وه‌رده‌گرێت.\nله راستیدا من تا ئه‌و ئاسته له‌گه‌ڵ ئه‌م بۆچوونه‌م، كه خوێنه‌ر كه‌سێكی (خوێنه‌ره‌وه)یه، به‌ڵام ئیتر بۆچوونی من و ئه‌و لێره‌وه رووبه‌ڕووی دووركه‌وتنه‌وه له یه‌ك ده‌بنه‌وه و ئیتر له هیچ شتێكی تردا یه‌ك ناگرنه‌وه.\nیه‌كێك له‌و بۆچوونانه‌ی (نابۆكۆف) كه من دژیمی له‌و كڵێشه‌سازییه‌وه دێت، بۆ خوێنه‌ری داناوه و بێگومانه له‌وه‌ی خوێنه‌ر ده‌بێت خۆی له‌و كڵێشه‌سازییانه‌دا ببینێته‌وه كه ئه‌و بڕوای پێیه‌تی، ئه‌و له هه‌ر شتێكه‌وه گه‌شتووه به‌و هه‌قیقه‌ته ئه‌مه كێشه‌ی من نیه، به قه‌ده‌ر ئه‌وه‌ی من كێشه‌م له‌گه‌ڵ كڵێشه‌سازی بۆ نووسین و ناساندنی هه‌ر شتێك هه‌یه، كه پێوه‌ندارن به ئیدراكی مرۆڤه‌وه.\nبڕواموایه (خوێنه‌ره‌وه) ته‌نها بۆ وه‌رگرتنی چێژ و راهێنانی چاو تێكسته‌كان چه‌ندباره ناخوێنێته‌وه، كه (نابۆكۆف) بڕوای پێیه‌تی، به‌ڵكه لای من (خوێنه‌ره‌وه) به دوای شتێكی تردا وێڵه، ئه‌مه‌ش وه‌ك كڵێشه‌سازی نا كه منیش بۆ خوێنه‌ر دایبنێم، ده‌كرێ (خوێنه‌ره‌وه) لای كه‌سێكی دیش مانایه‌كی تری هه‌بێت، واته نابێت ئێمه به‌شێوه‌یه‌كی ئه‌بستراكت له باره‌ی (خوێنه‌ره‌وه)وه بدوێین.\nلای من كه‌سی (خوێنه‌ره‌وه) به‌دوای شتێكدا وێڵه، كه له خوێندنه‌وه‌ی یه‌كه‌مدا به‌رچاوی نه‌كه‌وتووه، واته (خوێنه‌ره‌وه) به دوای ورده‌كارییه‌كاندا ده‌گه‌ڕێت و له وێوه به شتێك ده‌گات كه جه‌وهه‌ری نووسینه، به دوای ئه‌و شارێگه‌یه‌دا ده‌گه‌ڕێت، كه ده‌یبات به‌ره‌و پرسیاری گه‌وره و گومانی گه‌وره، واته ئه‌و شارێگه‌یه‌ی كاتێك مرۆڤ دۆزییه‌وه، چیتر به‌لای كه‌لاكی وشه مردووه‌كانه‌وه دانانشێت و له ناو یه‌ك بیروباوه‌ڕ و به دیار یه‌ك تێكسته‌وه هه‌ڵناتروشكێت، كه ئیتر بیركردنه‌وه‌یه‌كی چه‌قبه‌ستووی پێببه‌خشن.\nزۆرجار (خوێنه‌ره‌وه) به‌دوای دژبه‌یه‌كی ئه‌و بۆچوونانه‌دا ده‌گه‌ڕێت، كه له نووسینه كڵێشه‌سازییه‌كاندا درووست ده‌بن، چونكه نووسه‌ری كڵێشه‌ساز به گوێره‌ی ئه‌و كڵێشه‌یه‌ی كه دایناوه یان وه‌ری گرتووه، سه‌رنجه‌كانی ده‌خاته‌ڕوو، ئه‌م جۆره نووسینه‌ش به‌ره‌نجامی بیركردنه‌وه نیه، بۆیه ده‌شێت رووبه‌ڕووی هه‌ڵه‌ی زه‌قی فیكری ببێته‌وه.\n(حه‌تمه‌ن من لێره‌دا باس له‌و خوێنه‌رانه ناكه‌ین، كه تاكه سه‌رچاوه‌ی خوێندنه‌وه‌كانیان ته‌نها و ته‌نها رۆژنامه و گۆڤار و ماڵپه‌ڕه ئه‌لكترۆنییه‌كانن)، (خوێنه‌ره‌وه) له سیاسه‌تدا به دوای به‌هاكانی سیاسه‌ت و ئه‌خلاقی سیاسی و زانستی سیاسیدا ده‌گه‌ڕێت، نه‌ك لێدوانی گه‌مژه‌كانی ناو سیاسه‌ت (به سیاسییه نه‌زان و چاودێره ناچاودێره سیاسییه‌كانیشه‌وه)، (خوێنه‌ره‌وه)ی فیكری به دوای فێربوونی پرسیاری گه‌وره‌وه وێڵه و به دوای گومانی زیاتردا ده‌گه‌ڕێت، تا ئه‌و ساته‌ی گومانه‌كان ده‌یبه‌نه كه‌ناری دڵنیایی، ئه‌مه‌ش له نووسینی فیكری ئه‌و كه‌سانه دوورن، كه هێشتا موراحیقی فیكرین.\n(خوێنه‌ره‌وه) له ئه‌ده‌بدا به دوای ستاتیكای ده‌ق و وردبوونه‌وه‌ی زۆر و قوڵبوونه‌وه‌وه وێڵه، له شیعردا به دوای فه‌ردانییه‌تی ده‌ق و مانا و ناوه‌رۆك و فراوانی خه‌یاڵ و وێنای شیعری و فۆرم و ته‌كنیكی نوێدا ده‌گه‌ڕێت، له چیرۆكدا به دوای شتی نه‌وتراودا وێڵه و له ناو رۆمانیشدا، به‌دوای كاراكته‌ره لاوه‌كییه‌كاندا ده‌گه‌ڕێت و له‌گه‌ڵ ئه‌وه‌ی كه بۆی گرنگه سیاقی گشتی رۆمانه‌كه به‌ره‌و كوێ ده‌ڕوات، ئاواش بۆی گرنگه هه‌قیقه‌ته خه‌فه‌كراوه‌كانی لای كاراكته‌ره لاوه‌كییه‌كانیش چۆن ده‌دۆزێته‌وه، چونكه زۆركات وتنی به‌شێكی زۆری هه‌قیقه‌ته‌كان له‌لای ئه‌و كاراكته‌رانه‌یه، نه‌ك خودی كاراكته‌ری سه‌ره‌كی، (ئه‌گه‌ر ده‌فه‌رت هه‌بێت، له بۆنه‌ی تردا قسه له‌سه‌ر ئه‌و حاڵه‌ته‌ش ده‌كه‌ین، كه چۆن له رۆماندا كاراكته‌ره لاوه‌كییه‌كان، به‌شێكی زۆری هه‌قیقه‌ته‌كانیان لایه)، كه هیچ كات ئه‌م جۆره خوێندنه‌وانه، ئامانجیان دۆزینه‌وه‌ی له‌زه‌ت یان چێژ نیه بۆ (خوێنه‌ره‌وه)، چونكه (خوێنه‌ره‌وه)ی راسته‌قینه، به دوای ئامانجێكی تر و وه‌ڵامی پرسیارێكی تره‌وه وێڵه، كه ره‌نگه په‌یوه‌ندییان به‌چێژیشه‌وه نه‌بێت.\nئیشكالێكی تر كه من له بۆچوونه‌كانی (نابۆكۆف)دا ده‌یبینم، ده‌ستنیشان كردنی ئه‌و خاڵانه‌یه، كه ده‌شێ دیسانه‌وه وه‌ك كڵێشه‌سازییه‌ك بیانبینین بۆ كه‌سی (خوێنه‌ره‌وه)، (نابۆكۆف) ده‌ڵێت: “بێگومان خوێنه‌ری باش كه‌سێكه، كه خاوه‌نی خه‌یاڵ و یادی باش بێت و فه‌رهه‌نگی وشه به‌كار بهێنێت و كه‌مێك دركی هونه‌رمه‌ندانه‌شی هه‌بێت”، ئه‌م كڵێشه‌سازییه‌ی (نابۆكۆف) تا ئه‌و ساته درووسته، كه گومان دێته پێشه‌وه، چونكه (خوێنه‌ره‌وه)ی باش ده‌شێ به دوای گومانێكی تره‌وه وێڵ بێت، كه پێشتر گومانی لێینه‌بووه.\nره‌نگه كاتێك خوێنه‌ری باش خاوه‌نی هه‌موو ئه‌م خاڵه‌كڵێشه‌سازییانه‌ی (نابۆكۆف)یش بێت، به‌ڵام كه گومان و دوو دڵی نه‌بوو له‌به‌رانبه‌ر هه‌ر تێكستێك و به دوای ورده‌كارییه دژ به یه‌كه‌كانی ناو هه‌ر تێكستێكدا نه‌گه‌ڕێت و له ئه‌نجامی خوێندنه‌وه‌ی هه‌ر تێكستێكه‌وه پرسیاری گه‌وره‌تری بۆ درووست نه‌بوو و ئه‌و تێكسته نه‌یخسته سه‌ر شاڕێی پرسیاری گه‌وره تره‌وه، ناشێت وه‌ك (خوێنه‌ره‌وه)یه‌كی باش سه‌یری بكه‌ین، به‌ڵام له كاتێكدا ئه‌مه‌ش راسته، كه ئه‌و تێكسته‌ی ده‌یخوێنێته‌وه، تێكستێك بێت له‌گه‌ڵ خۆیدا پرسیاری گه‌وره‌ی هه‌ڵگرتبێت و به زۆریش بێت بیئاخنێت به گوێی خوێنه‌ره‌كه‌دا.\nبه بڕوای من ئه‌م حاڵه‌ته له نووسینی كوردیدا نه‌یتوانیووه به‌شێوه‌یه‌كی ته‌واو خۆی بسه‌پێنێت، راسته هه‌ندێك هه‌وڵ ده‌بینرێت، به‌ڵام به شێوه‌یه‌كی گشتی ئه‌م هه‌وڵانه‌ش نابنه وه‌ڵامێك بۆ ئه‌و پرسیاره‌ی ئێمه، كه ده‌ڵێت (ئایا نووسینی كوردی، توانیوویه‌تی پرسیاری گه‌وره لای خوێنه‌ر درووست بكات؟).\nئیتر لێره‌وه تێده‌گه‌ین كه هه‌رچه‌ند خه‌سڵه‌تی دیاریش هه‌بن بۆ ناسینه‌وه‌ی خوێنه‌ری (خوێنه‌ره‌وه)، به‌ڵام ده‌ستنیشانكردنی كڵێشه‌سازی بۆ ناساندنی خوێنه‌ر، یه‌كێكه له كێشه هه‌ره گه‌وره‌كان، كه تا راده‌یه‌كی زۆر بنه‌ما له نه‌زانینێكی په‌رده‌پۆشكراوه‌وه وه‌رده‌گرێت و كه‌م تا زۆر نووسیارانی كوردیش به هه‌مان چه‌شنی (نابۆكۆف) كه‌وتوونه‌ته ناو ئه‌م كڵێشه‌سازییه‌وه.\nبه بڕوای من ئه‌م وه‌ڵامه‌ی ئێمه كه تاراده‌یه‌ك وه‌ڵامێكه بۆ هه‌بوون و نه‌بوونی خوێنه‌ر، ناچارمان ده‌كات پرسیارێكی جددیتریش بكه‌ین له باره‌ی نووسیارانه‌وه، چونكه چۆن نووسیاران ماف به خۆیان ده‌ده‌ن، كه باس له نه‌بوونی خوێنه‌ر بكه‌ن و خۆیشیان به سه‌رچاوه‌ی ئه‌م نه‌بوونیه نه‌زانن، خوێنه‌ریش مافی ئه‌وه‌ی هه‌یه هه‌ندێك پرسیار له نووسیاران بكات.\nواته ئه‌گه‌ر نووسیاران پرسیار له باره‌ی بوون و نه‌بوونی خوێنه‌ر بكه‌ن و له‌و رێگه‌یه‌شه‌وه مه‌حكوممان بكه‌ن به بڕوایه‌كی كۆنكرێتی كه خوێنه‌رانێك نین، كه‌شفی كۆده‌كانی نووسین بكه‌ن (ئه‌گه‌ر ئه‌م مه‌حكومكردنه‌ش تا راده‌یه‌ك راست بن)، به‌ڵام ده‌بێت ئێمه‌ش وه‌ك خوێنه‌ر پرسیار له باره‌ی بوون و نه‌بوونی نووسیاره‌وه بكه‌ین، ئایا نووسیارگه‌لێكی راسته‌قینه هه‌ن، كه بتوانن وه‌ڵامی پرسیاره‌كانی ئێمه بده‌نه‌وه وه‌ك خوێنه‌ر، ئایا نووسیارگه‌لێك هه‌ن، خه‌ریكی ئه‌و خۆكووژییه له‌سه‌رخۆیه بن كه دواجار نووسین پێیان ده‌به‌خشێت؟\n(یان ئایا نووسیارانی ئێمه، له مانای ئه‌م خۆكوژییه له‌سه‌رخۆیه تێگه‌شتوون، كه له رێگه‌ی نووسینه‌وه ناچارن پێی بگه‌ن، یان وه‌ك كارخانه‌یه‌كی رزیو ته‌نها نووسینێك به‌رهه‌م ده‌هێنن، كه به ته‌واوی قوڵبوونه‌وه و ووردبوونه‌وه و پرسیار له‌لای خوێنه‌ر ده‌كوژێت؟) ئه‌م وه‌ڵامه‌ش لێده‌گه‌ڕێم بۆ نووسیاران.\nبه دیوێكی تردا ئه‌گه‌ر پرسیار له باره‌ی نووسین و تێكستی كوردییه‌وه بكه‌ین، وه‌ك یه‌كێك له پرسیاره جددی و پێویسته‌كانی رۆژگاری ئه‌مڕۆمان، ئایا ده‌توانین نووسیاران مه‌حكومی وه‌ڵامی ئه‌و ئه‌و پرسیاره بكه‌ین، كه نووسین به‌تایبه‌ت له‌م دواییانه‌دا چی به‌رهه‌مهێناوه و به‌ره‌نجامی ئه‌و به‌رهه‌مانه چین، واته چ كاریگه‌رییه‌كیان به‌سه‌ر تاك و دواتر كۆمه‌ڵگه‌ی كوردییه‌وه به‌جێهێشتووه؟\nئایا كاریگه‌رییه‌كانییان ئه‌رێنی بووه یان نه‌رێنی؟\nئایا نووسیاران توانیویانه له رێگه‌ی تێكسته‌كانییانه‌وه، خوێنه‌ر بخه‌نه سه‌ر شاڕێیه‌ك به‌ره‌و بیركردنه‌وه و درووستكردنی پرسیار و گومان، تا له‌و رێگه‌یه‌وه خوێنه‌ر بتوانێت كه‌شفی ئه‌و كۆدانه بكات، كه له تێكسته‌كاندا هه‌ن، به‌وه‌ش ئه‌و مه‌حكومكردنانه‌مان له كۆڵ ده‌بنه‌وه، كه هه‌میشه له‌سه‌ر زاری نووسیارانه و به‌و هۆیه‌شه‌وه خۆیان له زۆر پرسیار و بابه‌تی گرنگ دزیوه‌ته‌وه، یان دیسانه‌وه له رێگه‌ی نووسینه‌وه خوێنه‌رگه‌لێكی بێگومانییان درووست كردووه و ئه‌و بێگومانییه‌ش وای لێكردوون، توانای كه‌شفكردنی كۆدی نووسینه جددیه‌كانییان نه‌بێت، پرسیار ئه‌وه‌یه كه ئایا نووسیاران خۆیان هۆكاری پاسیڤ بوونی خوێنه‌ر نین؟\n(سارته‌ر) زه‌مانێكی ده‌ره‌ئێستا، نووسینی مه‌حكوم كرد به‌وه‌ی، كه ئامانجی هه‌بێت و بزانرێت روو له كێ ده‌كات و بۆچی ده‌نووسرێت، به‌وه‌ش ده‌روازه‌یه‌كی كرده‌وه بۆ جیاكردنه‌وه‌ی نووسینی باش له نووسینی خراپ، به‌ڵام تا ئێستا زۆربه‌ی نووسیارانی كورد، له یه‌ككاتدا خاوه‌نی دوو جۆر تێگه‌شتنن له هه‌ر باسێك كه ده‌ویانه‌وێت له‌سه‌ری بدوێن، ئه‌مه‌ش پێمان ده‌ڵێت: ئه‌م ئیزدیواجییه‌ته گه‌وره‌یه‌ی كه شێواوی سایكۆلۆجیای نووسیاران نیشان ده‌دات، به‌ڵگه‌یه له‌سه‌ر ئه‌وه‌ی كه ئێمه ده‌بێت گومانمان هه‌بێت له بوونی نووسیاری راسته‌قینه.\nده‌كارێ ئه‌و بنه‌مایانه‌ی كه (سارته‌ر) بۆ نووسین دایناون (به تكاوه بگه‌ڕێنه‌وه بۆ سه‌ر كتێبی :ئه‌ده‌ب چییه:ی سارته‌ر)، به‌راورد بكه‌ین له‌گه‌ڵ ئه‌و نووسینانه‌ی ئه‌م دواییه‌ی كورددا، ئه‌وكات تێده‌گه‌ین نووسینی كوردی له ناو چ ته‌نگه‌به‌رییه‌كدا گیری خواردووه، كه له یه‌ككاتدا گیرۆده‌ی ده‌ره‌كاتیه و هه‌روه‌ها ده‌ره‌فیكر و ده‌ره تێگه‌شتنێكی قوڵه، له باره‌ی خودی نووسین خۆیشییه‌وه.\n(ئایا نووسین چی به خوێنه‌ر ده‌به‌خشێت؟) من ئه‌گه‌ر وه‌ك خوێنه‌رێك له وه‌ڵامی ئه‌م پرسیاره‌دا باس له نووسین بكه‌م و بڕوای خۆم له‌سه‌ر نووسین بنووسمه‌وه و تا راده‌یه‌كیش ناچارم ئه‌و راستییه بڵێم، كه زۆربه‌ی نووسینه‌كانی رۆژگاری ئه‌مڕۆی كورد، ده‌رخه‌ری ئه‌و راستییه تاڵه‌ن، ئه‌و راستیه‌ی كه پێمان ده‌ڵێت: به‌شێكی زۆری ئه‌و نووسیانه هه‌ڵگری جه‌هلن، جه‌هلێك كه ئاماژه‌یه‌كی گه‌وره‌ی پێیه بۆ ناسینه‌وه‌ی مێشك به‌تاڵی و زار قه‌ره‌باڵغی به‌شێكی زۆری ئه‌و نووسیارانه، كه رۆژانه به هه‌زاران وشه ده‌نووسن و هه‌زاران قسان ده‌كه‌ن، هاوكات له ناو كۆڕ و سیمناره‌كانیشدا، به ناوی ره‌خنه و خوێندنه‌وه‌ی تێكسته‌كانه‌وه، هه‌زاران هه‌زار قسه‌ی بێمانا فڕێ ده‌ده‌ن، به‌بێ ئه‌وه‌ی له خۆیان بپرسن: ئه‌رێ كاریگه‌ری ئه‌م قسه فڕێدانه چیه؟\nبۆیه وه‌ك وه‌ڵامدانه‌وه‌یه‌ك بۆ پرساری (ئایا نووسین چی به خوێنه‌ر ده‌به‌خشێت) ناچارم بڵێم نووسین ئه‌گه‌ر تێگه‌شتنی نوێی پێنه‌بێت و مرۆڤ نه‌خاته سه‌ر كه‌ڵكه‌ڵه‌ی گه‌ڕان به دوای هه‌قیقه‌تدا، هه‌روه‌ها نووسین ئه‌گه‌ر نه‌توانێت مرۆڤ مه‌حكومی گۆڕینی ئه‌و تێگه‌شتنه ته‌قلیدییانه بكات، كه له باره‌ی چه‌مكگه‌لی وه‌ك (بوون و مرۆڤ و كۆمه‌ڵگه و ئاین و سیاسه‌ت) له لایه‌ك و له لایه‌كی تریشه‌وه كۆی ئه‌و په‌یوه‌ندییانه‌ی كه مرۆڤ به شته‌كانی تری وه‌ك (خودا و سرووشت و ده‌وروبه‌ر و تێكڕای ئه‌و بوون و كۆمه‌ڵانه‌ی كه له ناو ژیان و كۆمه‌ڵگه‌كاندا بوونیان هه‌یه) نه‌خاته‌وه به‌رده‌م تاقیكاری و ره‌خنه‌كارییه‌وه، یان ده‌سته‌وپه‌نجه‌ی خوێنه‌ر نه‌رم نه‌كات له‌گه‌ڵ (دنیابینی نوێ و ئاراسته‌ی نوێ كه شایسته‌ی رامان و درووستكردنی پرسیاری جددی بن)، ئه‌و نووسینه هه‌ر له ئه‌زه‌له‌وه به مردووی له دایك بووه و ناكارێ چاوه‌ڕوانی ئه‌وه‌ی لێبكرێت، كه خوێنه‌ری جددی له ده‌وری خۆی كۆبكاته‌وه، یان به دیوێكی تردا، نووسینی تر له ناو خۆیدا به‌رهه‌م بهێنێته‌وه، (كه‌م تا زۆر ئه‌م خه‌مه‌م له ناو نووسینی كۆمه‌ڵێك نووسیاری كورددا بینیوه‌ته‌وه، به‌ڵام نه‌یانتوانیووه له‌م بابه‌ته قوڵ ببنه‌وه و هۆكاره‌كانی دیاری بكه‌ن).\nتۆ سه‌یركه له دنیای كوردیدا، رۆژانه هه‌زاران نووسین له هه‌موو بواره‌كاندا و به ناونیشانی قه‌به‌وه به‌رهه‌م دێت،\nبه‌ڵام دواجار جگه له درووستكردنی سه‌رلێشێواوی و درووستكردنی زه‌مه‌نێك كه نووسین تێیدا به‌ها له ده‌ست ده‌دات، جگه له درووستكردنی پۆچێتییه‌ك كه به‌ها بۆ هیچ شتێك دانانێت و ره‌واج له هه‌موو شته به ره‌واجه‌كان ده‌سه‌نێته‌وه، هیچ كاریگه‌رییه‌كی تر به‌جێناهێڵن.\nده‌كارێ دیسانه‌وه ئێمه وه‌ك خوێنه‌ر پرسیاری جددی رووبه‌ڕووی نووسیاران (ئه‌گه‌ر هه‌بن) بكه‌ینه‌وه بۆ ئه‌وه‌ی تێبگه‌ین كه ئایا كێ به‌رپرسیاره له‌م دۆخه، نه‌بوونی خوێنه‌ر یان نه‌بوونی نووسیاری راسته‌قینه؟\nئایا نووسیارانی ئێمه، ئه‌و جورئه‌ته‌یان هه‌یه دان به‌وه‌دا بنێن، كه له‌م دواییانه‌دا، جگه له شكست چی تریان داهێنا، ئه‌وان به‌رهه‌مهێنه‌ری بن؟\n(به‌ڵام لێره‌دا ده‌بێت پرسین شكستهێنان له چی؟)، شكست له به‌رهه‌مهێنانی فیكری نوێ و پرسیاری نوێ و گومانی گه‌وره تر له‌لای خوێنه‌ری كورد، شكست به‌و مانایه‌ی، ئه‌وان له‌م دواییانه‌دا، چییان به‌رهه‌مهێنا جگه له جووینه‌وه‌ی رابردوو و كۆكردنه‌وه‌ی ئه‌و هه‌موو جنێو و بێحورمه‌تییانه‌ی له فرۆمی جۆراوجۆردا كه ده‌رهه‌ق به خوێنه‌رییان كردووه، دواجار هه‌موو ئه‌و بێحورمه‌تییانه‌ی ئه‌وان به‌رهه‌مییانهێناوه و جێگه‌ی پرسیاری گه‌وره‌یان گرتۆته‌وه و به زۆر ده‌ئاخنرێنه گوێی خوێنه‌ر، بۆ كوشتنی پرسیاره گه‌وره‌كانی خوێنه‌ره، چونكه هه‌میشه چاوه‌ڕوانی درووستبوونی پرسیاری گه‌وره له خوێنه‌ر ده‌كرێت، ئه‌م هه‌وڵه‌ش بۆ كوشتنی پرسیاره‌كان ته‌نها و ته‌نها بۆ درووستكردنی دۆخێكی سایكۆلۆجییه، تا خوێنه‌ر نه‌توانێت رامان له‌و نووسینانه بكات، كه ئه‌و رامانه بێتوانایی نووسیارانیان وه‌ك پیازێكی پاك كراو (ئه‌گه‌ر ئه‌م ده‌ربڕینه درووست بێت) ده‌خاته به‌ر ده‌ست.\n(له‌م دواییانه‌دا نووسیاران جگه له جنێوی نوێ توانیویانه چی تر به‌رهه‌م بهێنن؟) ئه‌م جنێوانه‌ش ده‌روازه‌یان كردۆته‌وه به‌ره‌و درووستبوونی پۆچێتییه‌كی كوشنده، بۆیه له زه‌مانی ئێستادا، راسیتییه‌كی تاڵ خۆی ده‌هێنێته‌وه پێشه‌وه و ئێمه‌ش ده‌بێت قبوڵی بكه‌ین، ئه‌و راستییه‌ی كه خوێنه‌رێكی جدییمان ده‌ست ناكه‌وێت تا په‌ی به‌و هه‌موو بێكه‌ره‌سته‌یی و بێتوانییانه‌ی نووسیارانییان به‌رن و ئیتر ئه‌و وه‌همه گه‌وره‌ی كه بۆ نووسیارانییان چێ كردووه، فڕێی بده‌نه لاوه و پێیانبڵێن، ئێوه توانای وه‌ڵامدانه‌وه‌ی پرسیاره‌كانی ئێمه‌تان نیه، ئه‌م راستییه تاڵه‌ش پێمانده‌ڵێت: له‌كاتێكدا خوێنه‌رێكی راسته‌قینه‌مان نیه كه پرسیاری له باره‌ی نووسیار و تێكسته‌كانه‌وه بۆ درووست بووبێت، له هه‌مانكاتیشدا نووسیارێكی راسته‌قینه‌شمان ده‌ست ده‌سناكه‌وێت كه پرسیاری جددی و گه‌وره لای خوێنه‌ران درووست بكات، بۆیه ئه‌م زه‌مه‌نه زه‌مه‌نی كوشتنی پرسیاره.\nPrevious میسر، دیکتاتۆرێکی چکۆلەو خەونێکی گەورە !!!\nNext له‌نێوان به‌ربه‌رییه‌ت و مه‌ده‌نییه‌تدا، هه‌ڵبژاردنێک


صادقی زیبای کەلام لەپەنجەرەکەوە دەیەوێ چی ببینێ | KURDPLAT\nصادقی زیبای کەلام لەپەنجەرەکەوە دەیەوێ چی ببینێ\nکوردپلات 6/20/2022 12:07:00 ص ليست هناك تعليقات\nلەم ماوەیەدا دوو کەسایەتی دیاری سیاسی و ئەکادیمی، لە دوو جیهانبینی جیاواز دوو هۆشدارییان بە هەرێمی کوردستاندا، ئەوانیش (پلاسخارت) نێردەی نەتەوە یەکگرتوەکان و (د . صادقی زیبا کەلام) ئەکادیمیست و مامۆستای زانکۆ لە ئێران.\nمەبەستمە قسە لەسەر قسەکانی زیبای کەلام بکەم، بە تایبەتی تا ئەو شوێنەی لەسەر پەروەردە و وەبارهێنان و جیلی نوێیە، هەر چەندە قسەکانی بەڕێز (زیبای کەلام) نوێ نیە! چونکە پێشتر لە ناو کوردستان خەڵکی دیکەی دڵسۆز و واقیعبین قسەیان لەسەر ئەم کایەیە و قەیرانەکانی کردووە، بەڵام شوێن و کاتی زیبای کەلام جێگایەکی گرنگ بوو. قسەکانی زیبای کەلام هەر کۆدێکی هەبێت حەقیقەتێکی تاڵی پێوتین، پێش ئەوەش بە ئێمە بڵێ کەوتنی وڵاتەکەی خۆی لەم کایەدا ڕاگەیاند و ئەگەر هەڵە نەبم، ڕۆژهەڵاتی ناوەڕاست هەمووی لە قەیرانی قوڵی پەروەردەدایەبۆیەئەم هەمونادادی وستەمکارییەبەرهەم دەهێنێ!\nقسەکانی (زیبای کەلام) لەسەر پەروەردە گەورەتر بوو لە قوتابخانە، بەڵکو لە ئاستی کۆمەڵگا لە ئاستی نەتەوە دەیەوێ بە هۆشمان بێنێتەوە! هەرچەندە داگیرکەر شەڕێکی بەردەوامی پەروەردەیی و کلتوری دژی کورد بەڕێوەدەبات، بەڵام کۆمەڵگای کوردستان چوار ناوەندی پەروەردەکردنی هەیە بە چوار ئاراستەی جیاواز، کە بریتین لە: (خێزان، قوتابخانە، مزگەوت و حیزب ). ئەگەر واقعی قسەی لەسەر بکەین هەر چوار ناوەندەکە پەرێشانن و لە قەیرانیێکی قوڵدان\nبۆیە نەمان توانیوە کارەکتەر دروست بکەین و کۆمەڵگایەکی تەندروست بەرهەم بهێنین، چونکە پەروەردە واتە بینا کردنی تاک، تا مرۆڤ بینا نەکەین هیچ بینایەک بەرگەی لەرینێک ناگرێت! تاکێکی نوێ دروست بکەین کە بەستەڵەک و دۆگما بەجێ بهێڵێت. ئاوێتەی واقیعی ئێستا و نەوەی ئێستا ببێت و داهاتوی خۆی بەرجەستە بکات، ئەمەش بۆ گەڕانەوە بۆ مێژوو. هەنگاونان لەسەر ئەو بنەمایەی (زیبای کەلام) ئەمەی گوت بە سەرۆک (مەسعود بارزانی) و (سەرۆک نێچیرڤان بارزانی) کە گەڕانەوە بۆ میراتی بارزان و ناساندنی بەڕۆحی نەوەی نوێ دەبێتە ڕاستکردنەوە و بەهێز بوون. لە ڕاستیدا قوتابخانەی بارزان کۆمەڵێک پرنسیپی گرنگ و جدی هەیە ئێمە بتوانین دوو لەوپرنسیپانە زیندوو بکەینەوە و بیکەینە کردار، زۆرێک لە کێشەکانمان چارەسەر دەبن. ئەو دوو پرنسیپەش (دادپەروەری و ژینگەدۆستی)یە،(زیبای کەلام ) لەپەنجەرە کەوە بۆ ئەم دوو پرنسیپە دەگەڕێت کە هەردوپرنسیپە کە بەرهەمی پەر وەردەی دروستن .


كۆمپانیای ئۆستن مارتنی به‌ریتانی بۆ ساڵی 2018 نوێترین ئۆتۆمبێل ده‌خاته بازاڕه‌كانه‌وه، كۆمپانیاكه ئۆتۆمبێله‌كه‌ی به دیزاینێكی وا دروست كردووه كه سه‌رسامت ده‌كات.\nبه‌پێی هه‌واڵیك كه له ماڵپه‌ڕی "thecarconnection" دا بڵاو كراوه‌ته‌وه و باس له نوێترین به‌رهه‌می كۆمپانیای ئۆستن مارتن ده‌كات و ده‌ڵێت، كۆمپانیای ئۆستن مارتنی به‌ریتانی له ساڵی 2018 دا ئۆتۆمبێلێكی نوێ جۆری"Vanquish S" ی به‌شێوازێكی نوێ دیزاین كرد و خستییه بازاڕه‌كانی دنیاوه، ئه‌م كۆمپانیایه ئۆتۆمبێله‌كه‌ی به شێوازێكی زۆر سه‌رنجڕاكێشانه دیزاین كردووه، كه بووه‌ته جێگای سه‌رنجی كریاران و هه‌وادارانی ئه‌م جۆره ئۆتۆمبێله.\nله‌باره‌ی تایبه‌تمه‌ندییه‌كانی ئه‌م ئۆتۆمبێله كۆمپانیاكه ده‌ڵێت، ئه‌م ئۆتۆمبێله خاوه‌ن تایبه‌تمه‌ندیی ناوازه‌یه و به شێوه‌یه‌كی زۆر ناوازه دروست كراوه و دیزاینێكی جوانیان بۆ داناوه، جگه له‌وه‌یش ئه‌م ئۆتۆمبێله هێزێكی زۆری هه‌یه و بزوێنه‌رێكی به‌هێزی له‌سه‌ره كه هێزه‌كانی ده‌گاته هێزی 568 ئه‌سپ و بزوێنه‌ره‌كه‌ی 6.0 لیترییه و 12 پستۆنه.\nكۆمپانیاكه ئه‌وه‌شی روون كردووه‌ته‌وه كه ئه‌م ئۆتۆمبێله خاوه‌ن هه‌شت گێره و بزوێنه‌رێكی به‌هێزی هه‌یه و به شێوازێكی به‌هێز دروست كراوه به دیزاینێكی جیاوازه‌وه، هه‌روه‌ها ده‌رباره‌ی نرخه‌كه‌شی كۆمپانیاكه ده‌ڵێت، نرخی ئه‌م ئۆتۆمبێله ده‌گاته 294 هه‌زار و 950 دۆلاری ئه‌مه‌ریكی.\nئه‌م بابه‌ته 987 جار خوێنراوه‌ته‌وه\nنایك به‌م كاله‌یه دنیای سه‌رسام كرد\nئۆپۆ به‌م مۆبایله دنیای سه‌رسامكرد


چیرۆکی ئه‌و هه‌ژده شه‌هیده‌ی که به‌ده‌ستی شه‌هیده‌که‌ی پارتی شه‌هید کران\nزۆرم هه‌وڵدا و زۆریشم لا گرنگ بو که‌به‌دوای چیرۆکی شه‌هید بونی ئه‌و پێشمه‌رگانه‌دا بچم و زانیاری له باره‌یانه‌وه کۆ بکه‌مه‌وه ، باشترین فرسه‌تم بۆ ره‌خساو رێم که‌وته شاری ده‌ر به‌ندیخان ئیدی به‌خۆمم گوت ئه‌م فرسه‌ته له ده‌ست مه‌ده‌و لێرانه باشترین زانیاریت ده‌ست ده‌که‌وێت ، گه‌رام پرسیم تا که‌سێکی یه‌کێک له‌و سه‌هیدانه‌یان پێناساندم ، منیش داوام لێکرد که هه‌رچی زانیاریه‌ک له باره‌ی ئه‌و شه‌هیدانه‌ی به‌کر بایه‌ف ده‌زانی پێم بڵێی ، سه‌ره‌تا وای زانی من له لایه‌ن ده‌سه‌ڵاته‌وه نێردراوم پێی گوتم کاکه به‌خوا درۆیان زۆر له گه‌ڵ کردوین هه‌رچی بڵێم بێ سوده ، منیش پێم گوت نا گیانه من ئه‌و که‌سانه نیم که‌تۆ ده‌زانی ، به‌ڵکو رۆژنامه نوسێکم و زانیاریم پێویسته له باره‌یانه‌وه ، به‌م هه‌ڵوێسته‌م زۆر دڵخۆش بو پێی گوتم که‌وابو دانیسه با ئه‌وه‌ی ده‌یزانم پێت بڵێم ، سه‌ره‌تا به‌وه ده‌ستی پێکرد ده‌ک گو به‌قه‌برت ته‌حسین شاوه‌یس وا ماڵت کاول کردین ، وامان ده‌زانی حوکمه‌ت بروخێ تۆڵه‌مان بۆ ده‌که‌نه‌وه نه‌مانزانی ئه‌مانیش ده‌یان که‌ن به‌که‌ڵه‌گا به‌سه‌رمانه‌وه ، جاخۆ کاکه گیان هه‌ر ته‌حسین شاوه‌یس نیه که ده‌یان و سه‌دان رۆڵه‌ی کوردیان کوشتوه ئیتر با ئه‌نفاڵه کانیش بوه‌ستێ که ئه‌م سه‌گو گورگانه چیان له خه‌ڵک کرد. له‌سه‌ره‌تای درکاندنی زانیاریه‌کانی به‌م شێوه‌یه ی خواره‌وه بۆم هاته زمان و به هه‌ناسه هه‌ڵکێشانه‌وه گوتی.\nساڵ هه‌ر وه‌ک ئێستا به‌هارێکی دڵرفێن بو،ده‌شتی گه‌رمه‌سێر خه‌ریک بو وای لێ ده‌هات پێشمه‌رگه بکه‌وێته جه‌وله کردن و له هه‌ر فرسه‌تێکیشدا بۆیان هه‌ڵبکه‌وتبایه ده‌ستێکیان به خۆفرۆشانیشدا ده‌هێنا ، بناری سه‌نگاوو به‌ری زه‌رده‌ش قه‌د پاڵ و لاله نزاره‌کانی له‌گه‌ڵ گوڵاڵه سوره‌دا رازابویه‌وه ، ساڵی 1982 یه‌کێک له تیپه‌کانی ئه‌و کاته که تیپێکی کارامه‌و شه‌ر که‌ر بون ، ئه‌و کاته ده‌ستێکی گاریگه‌ریان له دوژمن وه‌شاندبو له ده‌ڤه‌ری گه‌رمیان ، بۆیه رژێم پیلانی تۆڵه سه‌ندنه‌وه‌ی دارشتبو ، هه‌واڵی ئه‌و پیلانه‌ی دوژمنیش ده‌گاته ئه‌و تیپه‌و سه‌رتیپه که‌ش ده‌ست به‌جێ بریاری کشانه‌وه‌ی تیپه‌که‌ی له و سنوره ده‌دا و بۆ چه‌ند رۆژێک ده‌یانه‌وێ له بناری سه‌نگاو بمێننه‌وه ، له‌کاتی گه‌رانه‌وه‌یاندا توشی مه‌فره‌زه‌یه‌کی حیزبی شیوعی ده‌بێت که ده‌یانه‌وێ به‌ره‌و گونده‌کانی شێخ ته‌ویل و به‌کر بایه‌ف برۆن ، ئیدی ئه‌و سه‌رتیپه‌ش به به‌رپرسی مه فره‌زه‌که به‌ناوی شه‌هید حه‌مه‌عزیز راده‌گه‌یه‌نێ که ده‌بێ به‌وریاییه‌وه جه‌وله بکه‌ن یان ئه‌و پێی باش نه بو که ئه‌و جه‌وڵه‌یه بکه‌ن ، به‌هه‌ر حاڵ شه‌وی 31 ی سێ ده‌چنه گوندی (به‌کر بایه‌ف) و شه‌و له‌و گونده ده‌مێننه‌وه ، بۆ سبه‌ی واته 31 \_3 ته‌حسین شاوه‌یسی شه‌هیده قاره‌مانه‌که‌ی پارتی به‌چه‌ندین کۆپته‌ره‌وه له‌و گونده ئینزاڵ ده‌که‌ن و چوارده‌وری گونه‌که ده‌گرن و ده‌بێته شه‌رێکی کۆڵان به‌کۆڵان و له ئاسمانی گونده‌که‌شه‌وه شه‌ش هێلی کۆپته‌ر پاڵپشتی له ته‌حسین شاوه‌یس و جاشه‌کانی ده‌کات ، شه‌ر به‌جۆرێک په‌ره ده‌ستێنێ ، به‌ڵام پێشمه‌رگه‌کان به‌هۆی ئه‌وه‌ی که فیشه‌کیان پێ نامێنێ و له روبه‌رو بونه‌وه‌دا له‌کۆی 19 پێشمه‌رگه 18 یان شه‌هید ده‌بن ته‌نها پێشمه‌رگه‌یه‌ک به‌ناوی (ره‌شه‌ی نازه) چرچه‌قڵایی ده‌ربازی ده‌بێت هۆی ده‌رباز بونی ئه‌و پێشمه‌رگه‌یه‌ش ته‌نها حیزبی شیوعی بۆ خۆی ده‌زانێ ،ئیدی قه‌سابه شه‌هیده‌که‌ی پارتی هه‌مو ته‌رمه‌کان به کۆپته‌ر ده‌گوازێته‌وه بۆ گۆپته‌په و له‌وێ ده‌یان کاته ژێر گڵه‌وه ، دیاربو یه‌کێک له‌و شه‌هیدانه به‌ناوی فه‌رهاد قادر بریندار ده‌بێت و له نێو لاشه‌کاندا خۆی ده‌کات به‌مردو تا ئه‌وکاته‌ی به شۆفڵ ده‌کرێنه ژێر گڵه‌وه ، ئیدی فه‌رهاد هاوار ده‌کات گه‌ر نه‌مکوژن نامرم ، به‌ڵام شه‌هیده‌که‌ی پارتی به ده‌مانچه‌که‌ی جارێکی تر شه‌هیدی ده‌کاته‌وه‌و ده‌یان که‌نه ژێر گڵه‌وه ، بۆ هێنانه‌وه‌ی ته‌رمه‌کانیش ڕجایه‌کی زۆر کرا تا شه‌هیده‌که‌ی پارتی ره‌زامه‌ندی بۆ وه‌رگرتن .\nئه‌مه‌ش ناوی ئه‌و شه‌هیدانه‌یه که به‌ده‌ستم که‌وتون له کۆی ئه‌و 18 شه‌هیده:\n1- حه‌مه عزیز فه‌رمانده‌ی مه‌فره‌زه‌که\n2- حه‌مه جرچه‌قڵایی\n3- عه‌زه‌ره‌ش چرچه‌قڵایی\n4- جه‌مال هه‌زار کانی\n5- سه‌رباز ئه‌حمه‌د بانیخێڵانی\n6- بهادین محمه‌د کانی ساردی\n7- سلاح علی ده‌ربه‌ندیخانی\n8- فه‌رهاد قادربانیخێڵانی\n9- وریا حه‌مدی بانیخێڵانی\n10- حه‌مه ئه‌بو شوارب بانیخێڵانی\n11 نجیم محمه‌د بانیخێڵانی\nله کۆتایدا گوتی به‌خوا هه‌ر ئه‌مانه‌م له یاد ماوه ئه‌ویش به‌ته قه‌لایه‌کی زۆر تا ته‌حسین شاوه‌یس ته‌رمه‌کانی داینه‌وه له‌وه‌و لاتر بروا ، له کۆتایدا ئه‌و پرسیارێکی لێکردم گوتی به‌ینی خۆمان بێ ده‌ڵێن ته‌حسین شاوه‌یس شه‌هیده ، منیش گوتم نا ته‌نها شه‌هیدی پارتیه.


فراكسیۆنی گۆڕان ڕوونكردنەوەیەك بڵاودەكاتەوە – تۆڕی میدیایی خەڵک\nفراكسیۆنی گۆڕان ڕوونكردنەوەیەك بڵاودەكاتەوە\nفراكسیۆنی گۆڕان لە پەرلەمانی كوردستان ڕایدەگەیەنێت ، فراكسیۆنەكەیان هیچ پۆستێكی نوێی لە لیژنەكانی پەرلەمان وەرنەگرتووە .\nفراكسیۆنی گۆڕان لە پەرلەمانی كوردستان لە ڕوونكردنەوەیەكدا ڕایگەیاندووە، فراكسیۆنی گۆڕان هیچ پۆستێكی نوێی لە لیژنەكانی پەرلەمان وەرنەگرتووە ئەوەی لە لیژنەی دەستپاكی پەرلەمان كراوە تەنها ئاڵوگۆڕێك بووە لە سەرۆكی لیژنەكە.\nلە فراكسیۆنی گۆڕان لە پەرلەمانی كوردستان بۆ ڕای گشتی خەڵكی كوردستان\nبەرێزان رونیدەكەینەوە بۆ ڕای گشتی كە فراكسیۆنی گۆڕان ھیچ پۆستێكی نوێی لە لیژنەكانی پەرلەمان وەرنەگرتوە ئەوەی لە لیژنەی دەستپاكی پەرلەمان كراوە تەنھا ئاڵوگۆڕێك بووە لە سەرۆكی لیژنەوە ئەو پۆستە بە پێی دابەشكاری لیژنەكان بەسەر فراكسیۆنەكانی ناو پەرلەمان لەسەرەتای خولی پێنجەمەوە لە لای فراكسیۆنی گۆڕان بووە\nکچێکی لاواز و کچێکی خەپە هاوڕێن، بزانە چی ڕوودەدات\nسەرۆكی فراكسیۆنی گۆڕان لە پەرلەمانی كوردستان\nخەڵك- فڕاكسیۆنی گۆڕان داوا لە حكومەتی هەرێم دەكات گیراوانی بادینان، كە نزیكەی ٧٠ كەس دەبن ئازاد بكات و ڕەخنەش لەحكومەت دەگرێت، كە وەڵامی پرسیارەكانی…\nئاشنا عەبدوڵا ؛پەڕلەمانی كوردستان نەیتوانیووە لەواقیعدا هیچ شتێك لەژیانی خەڵك بگۆڕێت\nخەڵك ئەندامێكی پەڕلەمانی كوردستان لە فراكسیۆنی گۆڕان ڕایدەگەیەنێت ، نیگەرانییەكەی وەزیری دارایی هەرێم تەنها خۆی نیە بەڵكو نیگەرانی هەموو بزوتنەوەی…\nفراكسیۆنێكی پەڕلەمانی كوردستان بایكۆتی ڕاگەیاند\nخەڵك- فراكسیۆنی گۆڕان، كە بەشدارە لە پێكهێنانی حكومەتی هەرێم لەسەر لێبڕینی مووچە بایكۆتی كۆبوونەوەكانی پەڕلەمانی ڕاگەیاند و پەڕلەمانتارێكیش…\n02 تەموز 2021 10.00 am\nخەڵك ئەندامێكی پەڕلەمانی كوردستان لە فراكسیۆنی گۆڕان ڕایدەگەیەنێت ، نیگەرانییەكەی وەزیری دارایی هەرێم تەنها…\n26 کانونی دووهەم 2021 5.17 pm\nخەڵك- فڕاكسیۆنی گۆڕان داوا لە حكومەتی هەرێم دەكات گیراوانی بادینان، كە نزیكەی ٧٠ كەس دەبن ئازاد بكات و ڕەخنەش…\n06 تەموز 2021 5.00 pm\nخەڵك- فراكسیۆنی گۆڕان، كە بەشدارە لە پێكهێنانی حكومەتی هەرێم لەسەر لێبڕینی مووچە بایكۆتی كۆبوونەوەكانی پەڕلەمانی…


پرۆسه‌ى به‌ڵێنى ئاشتى له‌تاڕمییه كۆتایی هات\nشانه‌ى ڕاگه‌یاندنى ئه‌منى ،ئه‌مڕۆ هه‌ینى،ڕایگه‌یاند پرۆسه‌ى به‌ڵێنى ئاشتى له‌شارۆچكه‌ى تاڕمییه‌ى باكوورى به‌غدا كۆتایی هات.\nشانه‌كه له‌ڕاگه‌یه‌ندراوێكدا كه‌ده‌ستى ئاژانسى هه‌واڵى عێراقیه(اه‌ع)كه‌وتووه ڕایگه‌یاند"فه‌رمانده‌یی ئۆپراسیۆنه‌كانى به‌غدا ئه‌مڕۆ كۆتایی به‌ئرۆسه‌كانى به‌ڵێنى ئاشتى هێنا كه‌به‌ره‌به‌یانى دوێنى ده‌ستیپێكرد بۆ پشكنینى شارۆچكه‌ى تاڕمییه وناوچه‌كانى ده‌وروبه‌رى له‌پێناو پته‌وكردنى سه‌قامگیرى وپاڵپشتى ئاسایش وگه‌ڕان به‌دواى داواكراوه‌كان".\nوتیشى"له‌میان پرۆسه‌كه حه‌شارگه‌یه‌كى تیرۆرستانى داعش له‌دارستانه‌كانى حسێبه دۆزراوه‌ته‌وه ،كه 17مووشه‌كى جۆرى spG9 و7گولله‌ى جۆراوجۆر وچه‌كێكى كلاشنكۆف له‌گه‌ڵ دوو جبه‌خانه‌ى چه‌ك وبۆكسێك كه‌ره‌سه‌ى ئار بى جى ومووشه‌ك وگولله‌ى هاوه‌ن و7 بۆمبى جێندراو وكۆمه‌ڵێك كه‌ره‌سه‌ى دیكه‌ى له‌خۆگرتبوو له‌یه‌كه‌مین رۆژى پرۆسه‌كه"ئاماژه‌یشى دا له‌دووه‌مین رۆژا كه‌ره‌سه‌یه‌ك له‌چه‌ك دۆزراوته‌وه كه‌مووشه‌ك هاوێشته‌یه‌كى له‌خۆگرتبوو له‌گه‌ڵ 18قه‌ڵغان و5كه‌ره‌سه‌ى جۆرى ساو وگولله‌ى هاوه‌ن عه‌یاره 82ملم له‌گه‌ڵ 350گولله و14ئار بى جى و50گولله‌ى چه‌كى 12ملم و3گولله‌ى هاوه‌ن 82ملم و4گولله‌ى هاوه‌ن عه‌یاره 60ملم ودوو بۆمبى چێندراو كه‌دروستكراو ى خۆجێیه ومووشه‌كێكى دژه قه‌ڵغان".\nڕاگه‌یه‌ندراوه‌كه ئه‌وه‌یشى خسته‌ڕوو"رووبه‌ره‌كانى پرۆسه‌كه 200كێلو مه‌تر چوارگۆشه بووه له‌سروشتى جوگرافیاییه‌كى سه‌ختدا كه‌كۆمه‌ڵێك دارستان وده‌غڵ وزولكاوى له‌خۆگرتبوو"


دوو برای ئەفغانی لە ئەڵمانیا خوشکەکەیان دەکوژن\nداواکاری گشتی ئەڵمانیا ڕۆژی سێشەممە گوتیان دوو برای ئەفغانیان بە تۆمەتی کوشتنی خوشکەکەیان لە مانگی 7 ی ئەمساڵدا تۆمەتبارکردووە، وەک دەڵین گوایە ئەو دوو برا ئەفغانیانە ویستویانە سزای خوشکەکەیان بدەن بەهۆی ئەوەی خوشکەکەیان ویستویەتی شێوازی ژیانی ڕۆژئاوایی بژیت.\nجێی ئاماژەیە ئەو دوو برا ئەفغانیە تۆمەتبارکراون بە تەفرەدانی خوشکە تەمەن 34 ساڵانەکەیان و داوایان لێکردووە بێت بۆ شاری بەرلین و لەوێ چاویان پێی بکەویت، هەر کە خوشکەکەیان دەگاتە لای براکانی دواتر خنکاندویانە و گەرویان بڕیوە.\nداواکاری گشتی ئەڵمانیا لە بەرلین هەردوو برای کچەکەیان بە کوشتنی خوشکەکەیان تۆمەتبارکرد و گوتیشیان دوو برا ئەفغانییەکە دوای کوشتنی خوشکەکەیان تەرمەکەیان خستوەتە نێو سندوقێک بە شەمەندەفەر بردویانە بۆ هەرێمی باڤاریا و پاشان بە تەکسی بردویانە بۆ شوێنێک لە نزیک ماڵی برا گەورەکەیان بۆ ئەوەی لەوێ بینێژن.


به‌ژداری کومیته‌ی سوئیدی سازمانی خه‌بات له گردبونه‌وه‌ی ئێرانیان له دژی ئیعدام خەبا\n: ڕۆژی شه‌ممه، ٧ی ئوکتوبری ٢٠١٧ له ڕۆژی جیهانی سزادانی مه‌رگ کومیته‌ی سویدی سازمانی خه‌بات شانبه‌شانی ئێرانیانی دانیشتووی سوید و دۆست و هه‌وادارانی شوڕای میللی مقاوه‌مه‌تی ئێران به‌شداری خۆپیشاندانێکی له‌شاری ستۆکهۆڵمی وڵاتی سوئید دا کرد.\nخۆپیشاندانه‌که له به‌رامبه‌ر په‌رله‌مانی سوئید و له کاتژمێر ١٢ تا ٤ی سه‌ر له ئێواره به‌رده‌وام بوو. په‌یامی کومیته‌ی سوئیدی سازمان له‌لایه‌ن کاک یه‌حیا ڕه‌سوڵی ئه‌ندامی کومیته‌ی سویدی سازمانه‌وه پێشکه‌ش به ئاماده‌بوان کرا. چه‌ندان هێزو لایه‌نی سیاسی ئێرانی و سویدی له‌و خۆپیشاندانه‌دا په‌یامیان داو داوایان کرد که سوید ئیعدامی به‌رده‌وامی ڕێژیمی ئاخوندی له‌سه‌ر نه‌ته‌وه‌کانی ئێران ڕابگرێ و مه‌حکومی بکا.\nخۆپیشانده‌ران به چه‌ندین دروشمی جیاواز داوایان له وه‌زیری خاریجی ئه‌و وڵاته کرد که قه‌تڵوعامی زیندانیانی سیاسی ٦٧ به‌ڕه‌سمی بناسێ و هه‌وڵ و پشیوانبێ تا قاتیڵان و جینایه‌تکارانی ئه‌و ڕوداوه به‌سزای خۆیان بگه‌ن\nڕێکه‌وت: 2017-10-10 10:52:34


وەزارەتی سامانەسروشتییەکان لەبارەی قۆرخکاری سوتەمەنی لە ھەولێر رونکردنەوە دەدات – لڤین پرێس\nوەزارەتی سامانەسروشتییەکانی حکومەتی ھەرێمی کوردستان لەبارەی قۆرخکاری لە سوتەمەنی ھەولێردا رونکردنەوە دەدات و دەڵێت:\nوەزارەتمان بەهیج شێوەیەک ئاسانکاری ناکات بۆ هێنانی هیج سووتەمەنیەک کە کوالیتیەکەی گونجاو نەبێت. ئەگەر ڕێگریش کرابێت ئەوە بە دلنیاییەوە تەنیا بەهۆی نەبوونی مۆڵەتی وەزارەتمان بووە کە هەندی کەس بی بەربرسانە بەرامبەر تەندروستی هاووڵاتییان هەوڵیانداوە بەڕێگای نەگونجاو هاوردەی بکەن.\nوەزارەتەکە وەڵامی پەرلەمانتارێک دەداتەوە کە وتبوی کۆمپانیایەک لە ھەولێر قۆرخی سوتەمەنی کردووە، لە رونکردنەوەکەدا وەزارەتەکە ئاماژەی بەوەکردووە، سەبارەت بە ناوی (نەبەز محمد) : لە هیج بازگەیەک، جگە لە مۆڵەتی وەزارەتمان کە بۆ دڵنیابوونەوەیە لە کوالیتی سووتەمەنی ئەویش لە پێناو پاراستنی گیانی هاووڵاتیان، هیچ جۆرە رێگرییەک ناکرێت و هیچ پارەیەکیش وەرناگیرێت و بە هیچ شێوەیەکیش ڕێگەی پێ نادرێت . هەر کەس و لایەنێکیش ئەو کارە بکات، ڕێکاری یاسایی بەرامبەر دەگیرێتەبەر.\nسیلڤەر ١٥٠٠ – نرخ (١٤٥،٠٠٠ دینار برمیل)


مامۆستای ده‌رسخوێندووی پێشفێرگه له سویددا زۆر که‌من - Radio Sweden Kurdish - رادیۆی سوید Radyoya Swêdê | Sveriges Radio\nمامۆستای ده‌رسخوێندووی پێشفێرگه له سویددا زۆر که‌من\nبڵاو کرایه‌وه måndag 7 februari 2011 kl 12.22\nکه‌مبوونی مامۆستای ده‌رسخوێندووی تایبه‌ت به پێشفێرگه‌کان، به گومانی زۆر له ده‌ستپێکی مانگی حه‌وته‌وه که یاسای نوێی فێرگه‌کان ده‌که‌ونه بواری جێبه‌جێکردنه‌وه، گرفت ده‌خوڵقێنن. ئه‌م یاسا نوێیه داوا ده‌کات که مامۆستایان، خوێنده‌واریی به‌رزیان هه‌بێ و هه‌ر ئه‌وان به‌رپرسێتی په‌روه‌رده‌ی منداڵانی پێشفێرگه‌کانیان به ئه‌ستۆوه بێ.\nئه‌م که‌مبوونه به‌و مانایه‌یه که پێشبه‌رکێی نێوان خاوه‌نکاران زێده ده‌بێ و گه‌لێ له به‌رپرسانی فێرگه و چالاکییه‌کانی په‌روه‌رده، هه‌وڵ ده‌ده‌ن به ڕێی دانی مووچه‌ی به‌رز و پشووی زۆرتر پێیان، مامۆستای ده‌رسخوێندوو به‌ره‌و فێرگه‌که‌یان ڕاکێشن.\nئیلڤا مۆرد سه‌رۆکی پێشفێرگه‌ی ئوێستبه‌ریا له نزیک ستۆکهۆڵم ده‌ڵێ دۆزینه‌وه‌ی مامۆستای پێشفێرگه یه‌کجار زه‌حمه‌ته چونکه که‌من. ژماره‌ی پێشفێرگه‌کان له‌م ساڵانه‌ی دواییدا به جارێکی زیادی کردووه و مامۆستا به‌ش ناکا. ئه‌و ده‌ڵێ ئێمه له‌به‌ر نه‌بوونی مامۆستای ده‌رسخوێندووی تایبه‌ت، ناتوانین مه‌رجی هه‌بوونی 50 له‌سه‌د مامۆستا و 50 له‌سه‌د چاوه‌دێری منداڵ له پێشفێرگه‌که‌ماندا به‌جێ بێنین.


"عه‌سايب" هه‌ڵويست خوه‌ى له داناين نوجه‌باو كه‌عبى له ليست تيرۆر ده‌رخست - شـه‌فـه‌ق نيـوز\n"عه‌سايب" هه‌ڵويست خوه‌ى له داناين نوجه‌باو كه‌عبى له ليست تيرۆر ده‌رخست\nشه‌فه‌ق نيوز/ جه‌ماعه‌ت "عه‌سايب ئه‌هل هه‌ق" وه سه‌رۆكايه‌تى قه‌يس خه‌زعه‌لى، داناين بزووتنه‌وه‌ى "نوجه‌با" و ئه‌كره‌م كه‌عبى سه‌رۆك بزووتنه‌وه‌گه له ليست تيرۆر له‌لايه‌ن وڵاته‌يل يه‌كگرتگ ئه‌مريكاوه ئدانه كرد.\nبززوتنه‌وه‌گه له به‌ياننامه‌يگ وت: پێوه‌ره‌يل ئه‌مريكى ئه‌را تيرۆر فريه‌جار هه‌ڵه‌و چه‌واشه‌س، ك هه‌ر لايه‌نيگ روێ وه‌ڕوێ تيرۆر و داعش بووسيه‌ێد و قوربانى بيه‌ێد وه تيرۆر هساوى ئه‌كاو هه‌ر لايه‌نيگيش جوور يه‌هوودى و ئال سعود مه‌ده‌نيه‌يل بكوشێد وه دووس و هاوپه‌يمان زانێده‌ى.\nبه‌ياننامه‌گه هه‌ميش وت: ئى برياره‌يله رووله‌يل مقاومه رخه‌و ناوه‌ێد، به‌ڵكوو هيز و توانى زياتر وه‌پيان ئه‌وه‌خشێد ئه‌را روێ وه‌ڕوێ بوينه‌وه‌ى زوڵم و سته‌م و وه‌رگريكردن له دادگه‌رى و فه‌قير و روێ وه‌ڕوێ بوينه‌وه‌ى هه‌ر لايه‌نيگ ك زه‌ره‌د وه خاك عراق بڕه‌سنێد.


كۆمه‌ڵی ئیسلامی ده‌نگ به كابینه‌ی نوێی حكومه‌ت نادات - هيوای کۆرد\nقوباد تاڵەبانی: بەكردنەوەی وێستگەی خەبات 10%ی كارەبای هەرێم زیاد دەبێت 25 خوله‌ك ago\nحەفتانین؛ سوپای توركیا لە شاخی كارتاڵ کشانەوە 51 خوله‌ك ago\nHome هەواڵ کوردستانی كۆمه‌ڵی ئیسلامی ده‌نگ به كابینه‌ی نوێی حكومه‌ت نادات\nكۆمه‌ڵی ئیسلامی ده‌نگ به كابینه‌ی نوێی حكومه‌ت نادات\non: ته‌مموز 08, 2019 In: کوردستانی, هەواڵ\nسه‌رۆكی فراكسیۆنی كۆمه‌ڵی ئیسلامی لە پەرلەمانی کوردستان رایگەیاند، له‌گه‌ڵ هه‌ندێک له بڕگه و مادده‌كانی هه‌مواری یاسای ئه‌نجومه‌نی پارێزگاكان نه‌بون و ده‌نگیش به كابینه‌ی نوێی حكومه‌ت ناده‌ن.\nعه‌بدولستار مه‌جید، سه‌رۆكی فراكسیۆنی كۆمه‌ڵ له په‌رله‌مانی كوردستان له كۆنگره‌یه‌كی رۆژنانه‌وانیدا رایگه‌یاند، “به‌هۆی ئه‌وه‌ی ماوه‌ی ئه‌نجومه‌نی پارێزگاكان به كراوه‌ی درێژكراوه‌ته‌وه و پارێزگاریش له ده‌ره‌وه‌ی ئه‌نجومه‌نی پارێزگا هه‌ڵده‌بژێردرێت، پێمان وایه ئه‌وه‌ی پێشێلكردنی مافی هاوڵاتیانه بۆیه ئێمه ده‌نگمان به پێشنیازی هه‌مواری ئه‌و یاسایه نه‌داوە”.\nئاماژەی بەوەشکرد، فراكسیۆنی كۆمه‌ڵی ئیسلامی ده‌نگ به كابینه‌ی نۆیه‌می حكومه‌تی هه‌رێم نادات، به‌ڵام له پێكهاته‌ی كابینه‌كه ئه‌گه‌ر وه‌زیرێك هه‌بێت و كه‌سێكی لێهاتو بێت ره‌نگه ده‌نگی پێبده‌ن.\nپه‌رله‌مانی كوردستان لە کۆبونەوەی ئەمڕۆیدا به زۆرینه‌ی ده‌نگ و بە دەنگی 80 پەرلەمانتار پێشنیازی هه‌مواری یاسای ئه‌نجومه‌نی پارێزگاكانی په‌سه‌ند كرد\nپه‌رله‌مانی كوردستان لە کۆبونەوەی ئەمڕۆیدا به زۆرینه‌ی ده‌نگ و بە دەنگی 80 پەرلەمانتار به‌رامبه‌ر به 20 ده‌نگی دژ پێشنیازی هه‌مواری یاسای ئه‌نجومه‌نی پارێزگاكانی په‌سه‌ند كرد.\nبه‌پێی یاساكه، هەڵبژاردنى پارێزگار لە دەرەوەى ئەندامانى ئەنجومەن یان لە نێوانیاندا بەزۆرینەى ژمارەى ئەندامانى ئەنجومەن دەبێت لەماوەیەكدا کە لە 30 رۆژ لەمێژوى یەکەم كۆبونه‌وه‌ی ئه‌نجومه‌ن زیاتر نه‌بێت.\nله یاساكه‌دا هاتوه، ته‌مه‌نی ئه‌م خوله‌ی ئه‌نجومه‌نی پارێزگاكان درێژ ده‌كرێته‌وه تا هه‌ڵبژاردنی ئه‌نجومه‌نی پارێزگاكان، به‌مه‌ش تا ئه‌نجامدانی هه‌ڵبژاردن ئه‌م خوله‌ی ئه‌نجومه‌نی پارێزگاكان له پیاده‌كردنی تایبه‌تمه‌ندیه‌كانیان به‌رده‌وام ده‌بێت له كاتی كۆتایی هاتنی ماوه‌ی یاساییان.\nڕێژەی جیابوونەوەی هاوسەران لە سلێمانی لەزیادبووندایە\nنه‌وه‌ی نوێ : له‌گه‌ڵ ئەوە دانین پارێزگار له ده‌ره‌وه‌ی ئه‌نجومه‌نی پارێزگاكان دیاری بكرێت


پەرلەمانى عێراق لیژنەیەكى لێكۆڵینەوە بۆ سوتاندن و تاڵانكردنى ماڵى دانیشتوانى تكریت پێكدەهێنێت\nچەكدارەكانى حەشدى شەعبى دەستیانكردووە بە تاڵانكردن و سوتاندن و تەقاندنەوەى دوكان و ماڵى هاوڵاتیان لەشارى تكریت و ، ئەنجومەنى نوێنەرانى عێراقیش لیژنەیەك بۆ لێكۆڵینەوە كردن لەتاڵانیەكانى حەشدى شەعبى پێكدەهێنێت كە بڕیارە هەفتەى داهاتوو لیژنەكە سەردانى شارى تكریت بكات .\nدكتۆر ئەمین عەزیز جێگرى پێشووى پارێزگارى سەڵاحەدین ، بە دەنگى ئەمەریكاى ڕاگەیاند"چەكدارەكانى حەشدى شەعبى ئۆتۆمبێلى گەورەیان بردووەتە نێو شارى تكریت و ماڵى هاوڵاتیانى شارەكە تاڵان دەكەن."\nناوبراو دەڵێت"جگە لە تاڵانكردن ، چەكدارە شیعەكان ژمارەیەكى زۆر دوكان و ماڵى هاوڵاتیانیان سوتاندووە و تەقاندووەتەوە."\nبەپێى وتەى دكتۆر ئەمین ، چەكدارەكانى حەشدى شەعبى گوێ لە كەس ناگرن و، هەفتەى ڕابردوو پارێزگارى سەڵاحەدین ویستوویەتى سەردانى شارى تكریت بكات بەڵام رێگەیان پـێنەداوە.\nتاڵانكردن و سوتاندن و تەقاندنەوەى ماڵى هاوڵاتیانى تكریت لە لایەن چەكدارە شیعەكانەوە ، وایكردووە چەند ئەندامێكى پەرلەمان داوا لە سەرۆكایەتى ئەنجومەنى نوێنەران بكەن بۆ ئەو مەبەستە لیژنەیەكى لێكۆڵینەوە پێكبهێنێت.\nئەو لیژنەیەى سەرۆكایەتى ئەنجومەنى نوێنەرانى عێراق پێكیهێناوە بۆ لێكۆڵینەوە كردن لە كارەكانى حەشدى شەعبى لە تكریت ، ئەندامەكانى بریتین لە ئەندامانى لیژنەى ئاسایش و بەرگرى و ئەندامانى لیژنەى مافى مرۆڤى ئەنجومەنى نوێنەران.\nدكتۆر ئەشواق جاف ئەندامى لیژنەى مافى مرۆڤى ئەنجومەنى نوێنەران، بە دەنگى ئەمەریكاى ڕاگەیاند"لیژنە پەرلەمانیەكە هەفتەى داهاتوو سەردانى تكریت دەكات بۆ بینینى بارودۆخى شارەكە."\nتاڵانكردن و سوتاندنى ماڵى سونە مەزهەبەكانى تكریت لەلایەن چەكدارە شیعەكانەوە ، هاوكات لەگەڵ ئامادەكاریـیەكانى سوپا و حەشدى شەعبى بۆ هێرشكردنە سەر شارى موسڵ ، كە چاوەڕوان دەكرێت لەو شارە كوشت و بڕ و تاوانى گەورەتر ئەنجام بدرێت.


زایینی: ٢٥-٠٧-٢٠١٥ - هەتاوی: ١٣٩٤/٠٥/٠٣ - ١٠:٠٥ تاران قه‌باره‌ی فۆنت:\nکوردستان میدیا: سەرەڕای بەڵێنی بەرپرسان و ناوەندە پێوەندییدارەکانی رێژیمی ئێران سەبارەت بە بنبڕکردنی و نەهیشتنی هەژاری و بێکاری، ئەو قەیرانە بەرۆکی زیاتر لە ١٢ ملیۆن کەسی گرتووەتەوە.\nبەپێی راپۆرتی ماڵپەڕی کوردستان میدیا، ئەندامێکی کۆمیسیۆنی کۆمەڵایەتی مەجلیسی رێژیمی ئێران رایگەیاندووە کە ١٢ ملیۆن کەسی هەژار لەئێران هەیە و لەکۆی ئەو رێژەیە ٦ ملیۆن کەسیان بێ داهاتن.\nرەحماندوست، نوێنەری تاران لە مەجلیسی رێژیمی ئێران وێڕای ئاماژە بە ئامارە بڵاو کراوەکان، رێژەی خەڵکی هەژاریی لە ئێران ١٢ ملیۆن کەس راگەیاندووە و وتوویەتی لە سەدا ١٠ی شارنشینان و لە سەدا ١٨ی دانیشتووانی گوندەکان، لە ژێر هێڵی هەژاری دان.\nپێشتریش، ناوەندی ئاماری رێژیمی ئێران بڵاوی کردووەتەوە رێژەی بێکاریی لە سێ مانگی ئەمساڵدا بە بەراورد لەگەڵ هاوشێوەی دوو ساڵی رابردوو چوونە سەری بە خۆیەوە بینیوە.\nبە وتەی کارناسان بەشێکی بەرچاو لە ئامار و داتاکانی فەرمیی رێژیمی ئێران دوورن لەراستی و ئامارە راستەقینەکان باس لە رێژەیەکی زۆر زیاتری بێکاریی لەوەی کە هەیە دەکەن.\nبەپێی راپۆرتی رێکخراوی نێودەوڵەتی پەرەسەندنی مرۆیی، وڵاتی ئێران بە بەراورد لەگەڵ وڵاتانی جیهان پلەی ٧٥یەمی بۆ بێکاریی و هەژاری لە جیهاندا هەیە.\nچوونە سەری بێکاری لە کوردستان لە حاڵێکدایە کە بەرپرسان و بەڕێوەبەرانی رێژیم بە بەردەوامی بەڵێنیی باشتر کردنی دۆخی ژیانی هاووڵاتییانیان داوە و تەنانەت حەسەن روحانی سەرکۆماری رێژیمی ئێرانیش نەیتوانی ئەو قەیرانە کەم بکاتەوە.\nبە باوەڕی کارناسان گەمارۆ ئابوورییەکانی وڵاتانی رۆژئاوا بۆ سەر ئێران، داخرانی زۆربەی یەکە پیشەییەکان و کۆتایی هێنان بە وەبەرهێنان لە ماوەی چەند ساڵی رابردوودا لە هۆکارە سەرەکییەکانی دروست بوونی قەیرانی ئابووری و نەمانی هەلی کار لە ئێران دێنە ئەژمار.\nژمارەیەک کارناسی دیکەش دەڵێن: هۆکاری پەرەسەندنی هەژاریی لە ئێران دەگەڕێتەوە بۆ یارمەتییە ماڵییەکانی ئێران بە رێژیمی بەشار ئەسەد، میلیشیاکانی حیزبوڵڵا، حوسییەکان و ژمارەیەک لە گرووپە میلیشیاکانی عێراق.


ئێران لە باڵادەستیا چی چنیەوە؟!\nكۆماری ئیسلامی ئێران لە ئەنجامی راپەڕینی سەرتاسەری گەلانی ئێران لەسەرەتای ساڵی 1979دامەزراوە،و دەسەڵاتی گرتەدەست و رژێمی شانشای ئێرانی لە دەسەڵات خست و بۆ یەكەمجار حكومەتێكی ئیسلامی بەشێوەی ولایەتیی فیقی دامەزراند. سەرەتا تەواوی پێكهاتەكانی ئێرانی لە دەوری ئەو حكوومەتە كۆبونەوە، بەڵام ئەو پێكەوەیە زۆری نەبرد، دەسەڵات بووەدەسەڵاتێكی مەركەزی تەواوی یەك رەنگی.\nحكوومەتی كۆماری ئیسلامی لەگەڵ گرتنەدەستی دەسەڵات ئیدی بە هەموو شێوەیەك هەوڵی خۆیان خستەگەر بۆئەوەی كۆنترۆڵی تەواوی ئێران بكەن و هەموو هێزە سیاسەكان لە گۆڕەپانی سیاسی دوربخاتەوە، بە بەكارهێنانی هێزی سەربازی. دەرەنجام حكوومەتی كۆماری ئیسلامی زۆر لە هاوكارەكانی راپەڕینی لەناوبرد یان دوریانی خستنەوە، بەتایبەتی جوڵانەوەی كورد و هەروەها هێزەكانی موجاهیدی خەڵق.\nكۆماری ئیسلامی ئێران لە دەرئەنجامی ئەو باڵادەستیەی كە بەدەستی هێنا لە ناوەوەی ئێران، ئیدی هەوڵی خستەگەڕ بۆدەرەوەی ئێرانیش، لە رێگەی هێزی خۆبەخشەكانی بەناوی سوپای پاسدارانەوە. هەروەها زۆرینەی داهاتی وڵاتیان خستە خزمەت ئەو سوپا تایبەتیە، تەنانەت زۆرینەی وەبەرهێنان خرایە خزمەتی ئەو دامەزراوە سەربازییە. ئیدی هەنگاوی نا بۆ دەرەوەی وڵات بەرێگای هاوكاری هێزی هاوشێوە وەك حزبوڵای لوبنان، پاشان بۆ حماسی فەڵەستینی، كە ئەمانە زۆر بەزەقی ئیشی لەگەڵ دەكردن و بەڵكو خەرجی زۆریشی كێشان.\nلەگەڵ سەرهەڵدانی بەهاری عەرەبی كۆماری ئیسلامی ئێران هەوڵی خۆی خستەگەر بۆ ئامادەبوون لە چەند وڵاتێكی عەرەبی وەك (بەحرێن، یەمەن، سوریا) كە بۆ سووریا زۆرترین قوربانی گیانی و ماددی بەخشی بەس بۆ مانەوەی رژێمی ئەسەد، چونكە رۆڵی كۆماری ئیسلامی ئێران نەبوایە رژێمی سەد زۆر لە مێژە روخابوو، بەڵام كاتێ روسیا هاتە گۆڕەپانەكەوە ئیدی ئێران هێدی هێدی بەرەو بچووك بوونەوە و سەرەنجام بۆ سنوورداركردنێكی باش بەرێكەوتن لەگەڵ وڵاتانی گەوری دونیا.\nهەروەها كۆماری ئیسلامی ئێران لەگەڵ پرۆسەی ئازادی عێراق لە (2003) هەلی باشی بۆ فەرەهەم بوو كە پێشتر لە ئەفغانستان بۆ دروست ببوو، بەدەستێوەردانی پڕۆسەی سیاسی و ئیداری و دبلۆماسی و سەربازی و تەنانەت ئەمنیش لە عێراق، كە ئەوەش وایكرد پرۆسەی سیاسی عێراق نەتوانێ بەرەوپێش بچێت، چونكە بڕیار لە عێراق كەوتە دەرەوەی دامەزراوە شەرعیەكان. بەڵام لەگەڵ هێرشی سوپای عێراق و میلشیاكانی حەشدی شەعبی بۆ هەرێمی كوردستان خەونێكی زۆر گەورەی بۆ هاتەدی بە گەیشتن بە شەنگال، كە ئەوەی چیای شەنگال بە دەست بێت تاڕادەیەكی زۆر كۆنترۆڵی وڵاتانی ناوچەكە لەلای ئەو دەبێت. ئەم هەنگاوەی كۆماری ئیسلامی ئێران لە رێگا حەشدی شەعبیەوە سەرەتا دنیا بێدەنگی لێ هەڵ بژارد، چونكە كورد ریفراندۆمی ئەنجام دابوو. وەك تاكتێكی ستراتیژی بەرپرسانی هەرێمی كوردستانشەنگاڵیانجێهێشت، بەوەش ئامانجێكی گەورەیان پێكا، چونكە گەلەكۆمەكێكی ناوچەی و نێودەوڵەتی لەسەر دامەزراوە شەرعیەكانی كوردستان كرا، سەرەنجام ئەوە بوو ئەمریكاو فەرەنسا و وڵاتی دیكەی دونیا گەیشتن بەوەی كەدەبێت ئێران سنوورداربكرێت، ئێستاش دەرئەنجامەكەی دەبینین، چ لەوەی لە سوریا تەواو خەریكە وەدەر دەنرێت، هەروەها لە یەمەن لە ساتی تەواو بوون دایە بەوەی دەروازەی گەیاندنی كۆمەڵ بە حوسیەكان نامێنێت، لە عێراقیش هەڵبژاردنەكانی (12/ئایاری 2018) تەواو پێچەوانەی دەستێوەردانی ئێران بوو،چونكە یەكەم، ئەوەی ئێران مەبەستی بوو پلەی یەكەمی نەهێنا و دووهەمیش شیعەكانی دابەشكردو زۆرینە لەگەڵ دورخستنەوەی دەسەڵاتدارانی ئێرانن. لەگەڵ هەموو ئەوانەشدا هێزی ئەمریكا گەیشتن بەسەر چیای شەنگال لە(2حوزیران2018) ئەوەش تەواوی خەونی ئێرانی لە گۆڕنا بە دورستكردنی هێڵی پێكەوە بەستنی شیعەكان لە دونیادا.\nكەواتە ئێران بۆنەمانی دەسەڵات لەو جێگایانەی گیانی مرۆی و ماددەی پێ بەخشیووە، دەردەكرێ بە سەربازی و سیاسی و دبلۆماسی، بەڵكو تەواو بەرەو لە قاودانی دەبەن و هیچی وای بەدەستەوە نامێنێت، هیچی واشی بۆ ناگەڕێتەوە لەو هەموو خەرجیانەی كەكردوویەتی بۆ باڵا دەستیەكەی لە دەرەوەی ئێران و بەڵكە خەریكە بەدەست بەتاڵی لێی دەرچێ.جا دەبێ ناوخۆی ئێران دۆخەكە بگەیەنێت بەچی؟، چونكە ئابووری ئێران نزیك دەبێتەوە لە قەیرانێكی گەلێك گەورە، ئەوەش تەحمولكردنی زۆر ئەستەم دەبێ لەلایەن خەڵكی ئێرانەوە چاوەڕوانی كاردانەوە بین.بۆیە باڵا دەستیەكەی كۆماری ئیسلامی ئێران لە دەرەوە و ناوەوەی وڵات، كەوا ئەوەی لێشی چنیوبوە بەرەو لەدەستدان دەچێت.


زایینی: ٢٢-١٢-٢٠١٧ - هەتاوی: ١٣٩٦/١٠/٠١ - ١٣:٠٣ تاران قه‌باره‌ی فۆنت:\nکوردستان میدیا: هەیئەتێکی حیزبی دێموکراتی کوردستانی ئێران بە سەرپەرەستی دارا ناتق ئەندامی کۆمیتەی ناوەندی بەشدارییان لە رێورەسمی ساڵیادی شەهیدانی شەوی یەڵدا کرد.\nبەپێی هەواڵی گەیشتوو بە مالپەڕی کوردستان میدیا؛ رێورەسمەکە کاتژمێر ١٠ی سەر لە بەیانی رۆژی پێنجشەممە ٣٠ی سەرماوەزی ١٣٩٦ی هەتاوی بەڕێوە چوو، کە تێیدا رێز لە یاد وبیرەوەری شەهیدانی رۆژهەڵاتی کوردستان و تێکۆشەرانی ئاسایشی کۆیە گیرا.\nلەو رێورەسمەدا بەڕێز دارا ناتق پەیامی حیزبی دێموکراتی کوردستانی ئێرانی پێشکەش بە ئامادە بووان کرد؛ دەقی پەیامەکە بەم چەشنەیە:\nبەڕێز/ هەیئەتی بەڕێوەبەری رێورەسمی ساڵیادی شەهیدانی شەوی یەڵدا\nبە ناوی حیزبی دێموکراتی کوردستانی ئێرانەوە ئەو کردەوە تیرۆریستییە کە ساڵی رابردوو لە کاتی بەڕێوەچوونی رێورەسمی شەوی یەڵدا، کە رێژیمی کۆماری ئیسلامی ئێران پیلانی بۆ داڕشتبوو و لە لایەن تێرۆریستەکانییەوە، بنکەی پێشمەرگەکانی کردە ئامانج و بوو بە هۆی شەهیدبوونی پۆلێک لە رۆڵەکانی کورد، جارێکی دیکە بە توندی مەحکوومی دەکەین و داوا لە دەزگاکانی ئاسایش و قەزایی حکوومەتی هەرێمی کوردستانیش دەکەین، ئاکامی لێکۆڵینەوەکەیان بە ڕای گشتی رابگەیەنن و تاوانبارانی ئەو کردەوە تیرۆریستییە بناسێنن و بە سزایان بگەیەنن.\nبێدەنگبوون لە بەرانبەر پیلانگێڕانی ئەم تاوانە دژی مرۆییە و دەیان کردەوەی تێرۆریستی رێژیمی کۆماری ئیسلامی ئێران لە عێراق و هەرێمی کوردستان و سەرتاسەری جیهان، ئەم رێژیمەی هارتر کردووە و هەر ئەو بێ هەڵوێستییەی کۆمەڵگەی نێودەوڵەتییە بوو، کە ئێستا سیاسەتی دەستێوەردانی رێژیمی کۆماری ئیسلامی لە رۆژهەڵاتی ناوەڕاست و وڵاتانی ئیسلامی بووەتە هۆی بشێوی و ناسەقامگیری و ئاوارەبوونی میلیۆنان کەس لە هاووڵاتیانی وڵاتانی ناوچە؛ نموونەی بەرچاوی ئەم پیلانگێڕییەی رێژیم پشتیوانی لە حوسییەکانی یەمەن و حیزبووڵای لوبنان و میلیشیاکانی سووریە و عێراق، بە ناوی جۆراوجۆر، هەروەها پشتیوانی کردن و چەکدارکردن و راهێنانی گرووپە تێرۆریستییەکانی دیکە و داڵدەدانیان لە ئێران بووەتە سیاسەتی نەگۆڕی رێژیم.\nئەم سیاسەتەی رێژیم ئێستا تەنیا لە چوارچێوەی سنوورەکانی وڵات و نێوخۆی ئێراندا نییە کە بە درێژایی مێژووی دەسەڵاتداریەتی پڕ لە تاوان، جینایەت و سەرکووتی رۆڵە ئازادیخواز و مافویست و نیشتمانپەروەرەکانی گەلانی ئێران و گەلی خەباتگێری کورد باس بکرێ، بەڵکوو ئەم رێژیمە بۆ ئاسایش و ئۆقرەیی وڵاتانی ناوچە و بەرەی پێشکەوتوو و پرۆسەی دێموکراسیخوازی بووەتە، مەترسییەکی گەورە.\nبەشداران هێژا !\nرەوتی ئاڵوگۆڕە سیاسییەکانی رۆژهەڵاتی ناوەڕاست و بەردەوام بوونی هاوپەیمانی دژی تێرۆریزم ئێستا لە هەموو کاتێک زیاتر مەترسییەکانی کۆماری ئیسلامی ئێران هەست پێ دەکا و گەلی کورد و حیزب و لایەنە سیاسیەکانیش لە شەڕ دژی تێرۆریزم، گەلێک قوربانی پێشکەش بە ئازادی و سەربەستی کردووە و هێزی پێشمەرگەش رۆڵی مێژوویی خۆی لەم پڕۆسەیەدا گێڕاوە.\nبۆیە لەم کۆڕەدا، ئەرکی سەرشانی هەموومانە لەم پرۆسەیەدا تا سەرکەوتنی گەلەکەمان بەسەر تێرۆریزم و دنەدەرانیان بەردەوام بین و بە خەباتی بەردەواممان و یەکیەتیی و یەکریزیمان رۆحی نەمری شەهیدەکانمان ئاسوودە بکەین.\nلە کۆتاییدا سڵاو دەنێرین بۆ گیانی پاکی شەهیدانی شەوی یەڵدای ٢٠١٦ی زایینی و هەموو شەهیدانی کورد و کوردستان.\n٣٠ی سەرماوەزی ١٣٩٦ی هەتاوی


وشتر له هه‌رێم پیاسه ده‌كات | ئاژانس\nHome سەرەکی وشتر له هه‌رێم پیاسه ده‌كات\n״به قاچاخ هاورده ده‌كرێت و ڕێژه‌كه‌ى نه‌زانراوه״\nخواستى هاووڵاتییان له‌سه‌ر وشتر و گۆشته‌كه‌ى وای كردووه، هاورده‌كردنى زیاتر بێت، به‌شێك له چێشتخانه‌كانیش گۆشتى ئه‌و ئاژه‌ڵه پێشكه‌ش به میوانانیان ده‌كه‌ن، هه‌ندێك له هاووڵاتییانیش بۆ به‌خێوكردن و سه‌ربڕین له فرۆشیارانى ده‌كڕن، به‌ڵام به هۆى ئه‌وه‌ى به‌شێكى به قاچاح هاورده ده‌كرێت ڕێژه‌كه‌ى نه‌زانراوه.\nمیران جه‌مال ته‌مه‌ن 28 ساڵ هاووڵاتییه‌كى دانیشتووى قه‌زاى سه‌ید سادقه، ماوه‌ى زیاتر له سێ ساڵه له كه‌بابخانه‌كه‌یان گۆشتى وشتر ده‌دات به موشته‌رییه‌كانى، وه‌ك خۆى ده‌ڵێت له هه‌فته‌یه‌كدا دوو وشتر سه‌ر ده‌بڕێت.\nمیران به «ئاژانس»ى وت: «له مه‌یدانى فرۆشتنى ئاژه‌ڵاندا له هه‌ولێر وشترى زۆرى لێیه، له ئێستادا خواستى زۆرى له سه‌ره، له‌به‌ر ئه‌وه‌ى گۆشته‌كه‌ى پاره‌یه‌كى زۆر ده‌كات له‌گه‌ڵ ئه‌وه‌شدا خه‌ڵكێكى زۆر بۆ جوانى ڕاى ده‌گرێت».\n«وشترێكى گه‌وره دوو ملیۆن و 500 هه‌زارى پێ ده‌ده‌ین، ئه‌وپه‌ڕى 125 كیلۆ كۆشتى پێوه‌یه، جگه له‌وه‌ى به‌شێك له وشتره‌كانمان بۆ سه‌ربڕینه، چوار وشترمان ڕاگرتووه، ئه‌وانه‌یشى وشتر ده‌كڕن بۆ به‌خێوكردن له ئێمه‌ى ده‌كڕن، تا ئێستا زیاتر له 300 وشترمان سه‌ربڕیوه و داومانه به‌و موشته‌رییانه‌ى كه حه‌زیان له گۆشتى وشتره.« میران جه‌مال واى وت.\nبه وته‌ى ئه‌و هاووڵاتییه به‌خێوكردنى وشتر له هه‌رێمى كوردستان ئاسان نییه، له‌به‌ر ئه‌وه‌ى وشتر پێویستى به پله‌ى گه‌رمیى به‌رزه، له‌گه‌ڵ ئه‌وه‌شدا خواردنى وشتر كه دڕكێكه پێى ده‌وترێت «وشترخوار» له هه‌رێمى كوردستاندا كه‌مه و خاوه‌ن وشتره‌كان له جێگه‌یه‌كى دووره‌وه ده‌ستى ده‌خه‌ن و ده‌یهێننه‌وه بۆ وشتره‌كانیان.\nمامه‌ڵه‌كردن به وشتره‌وه ماوه‌ى دوو ساڵه هاتووه‌ته ناو مه‌یدانه‌كانى فرۆشتن و كڕینى ئاژه‌ڵانه‌وه، له پارێزگاى هه‌ولێر و سلێمانى، به‌ڵام تا ئێستا ئامارێكى درووست نییه له‌سه‌ر ڕێژه‌ى هاورده‌كردنى وشتر بۆ هه‌رێمى كوردستان.\nڕه‌مه‌زان كه‌ریم به‌ڕێوه‌به‌رى گشتیى سامانى ئاژه‌ڵ له وه‌زاره‌تى كشتوكاڵ و سه‌رچاوه‌كانى ئاو به «ئاژانس»ى وت: «مامه‌ڵه‌كردن به ئاژه‌ڵى وشتره‌وه په‌ره‌ى سه‌ندووه، به تایبه‌تى له پارێزگاى سلێمانى و هه‌ولێردا، ئه‌و وشترانه‌ى كه دێنه هه‌رێمه‌وه له پارێزگاكانى ناوه‌ڕاست و خوارووى عێراقه‌وه هاورده ده‌كرێن، له ده‌ره‌وه‌ى سنووره‌كانى هه‌رێمه‌وه تا ئێستا وشتر هاورده نه‌كراوه«.\nوتیشى: «له ڕێگه‌ى به‌ڕێوه‌به‌رایه‌تیى ته‌ندرووستیى وه‌زاره‌ته‌وه پشكنین بۆ ئه‌و وشترانه ده‌كرێت كه دێنه هه‌رێمه‌وه، بۆ ئه‌وه‌ى ڕێگرى بكرێت له هاورده‌كردنى وشترى نه‌خۆش، به‌ڵام نازانین ڕێژه‌ى هاورده‌كردنیان له چی ئاستێكدایه، تا ئێستا ئامارێكى درووست له‌به‌ر ده‌ستدا نییه«.\nبه وته‌ى سه‌رۆكى لیژنه‌ى بازرگانیى پاراستنى مافى به‌كاربه‌ر له په‌رله‌مانى كوردستان هاورده‌كردنى ئاژه‌ڵى وشتر به‌زۆرى به شێوه‌ى قاچاخه و هیچ پشكنینێكى بۆ ناكرێت، له‌به‌ر ئه‌و هۆكاره‌یشه تا ئێستا ئامارێكى درووست له لایه‌ن حكومه‌ته‌وه له‌سه‌ر هاورده‌كردنى نییە.\nماجد عوسمان به «ئاژانس»ى وت: «خواست له‌سه‌ر گۆشتى وشتر و له‌سه‌ر به‌خێوكردنى له هه‌رێمى كوردستان وای كردووه هاورده‌كردنى په‌ره‌ى پێ بدرێت، له ئێستادا له پاڵ ئاژه‌ڵه‌كانى تردا له مه‌یدانه‌كانى هه‌رێمدا كڕین و فرۆشتنى پێوه ده‌كرێت، به‌شێكى زۆرى چێشتخانه‌كانى هه‌رێم گۆشته‌كه‌ى به‌كار دێنن بۆ خواردنى موشته‌رییه‌كانیان».\nوتیشى: «به‌شێكى زۆرى ئه‌و وشتره‌ى هاورده ده‌كرێت به شێوه‌ى قاچاخ دێت و پشكنینى ته‌ندرووستى بۆ ناكرێت، له‌به‌ر ئه‌وه‌ى كۆتوبه‌ندى زۆر له‌سه‌ر هاورده‌كردنى هه‌یه، چه‌ندین پشكنینى بۆ ده‌كرێت، بۆیه بازرگانانى ئه‌و بواره به قاچاخ هاورده‌ى ده‌كه‌ن، ئه‌مه‌ش واى كردووه ڕێژه‌ى هاورده‌كردنى نه‌زانرێت«.\nناکۆکیی ئایینی وانەیەک ڕادەگرێت\nله نێوان شكست و هه‌ستانه‌وه‌دا\nڤانگال: ئەوەی مانچستەر یونایتد كردی، گەورەترین سوكایەتی بوو بە من


پێشمه‌رگه له‌سه‌ر یاریگه‌ی ئاشتی میوانداری له نه‌ورۆز ده‌كات\nیاریه‌كانی هه‌فته‌ی هه‌شتی یه‌كه‌م قۆناغی خولی نایابی تۆپی پێی یانه‌كانی كوردستان ده‌ستی پێكردوو له‌م هه‌فته‌یه‌ش پێشمه‌رگه‌ی سلێمانی له‌سه‌ر یاریگه‌ی یانه‌ی ئاشتی میوانداری له نه‌ورۆزی هاوشاری ده‌كات .\nبڕیاره كاتژمێر 2:00 ی پاش نیوه‌ڕۆی ڕۆژی هه‌ینی 7 / 12 / 2018 ئه‌و یارییه ئه‌نجام بدرێت و ڕاهێنه‌ری تیپه‌كه‌ی پێشمه‌رگه‌ش له لێدوانێكی تایبه‌ت به پێشمه‌رگه سپۆرت ده‌ڵێت ئاماده‌ین و تیپه‌كه بۆ ئه‌نجامی كۆتایی یاریی ده‌كه‌ن .\nئه‌رسه‌لان جه‌لال ڕاهێنه‌ری تیپی تۆپی پێی یانه‌ی وه‌رزشی پێشمه‌رگه له لێدوانێكی تایبه‌ت به پێشمه‌رگه سپۆرت ووتی ، ئاماده‌كاریه‌كی به‌رده‌وامان ئه‌نجام داوه و بۆ ئه‌نجامی ئه‌و یاریه یاری ده‌كه‌ین و ته‌واوی یاریزانان له یاریه‌كه ئاماده ده‌بن و هیچ پێكانێكمان نیه .\nئه‌رسه‌لان جه‌لال ووتیشی تیپی تۆپی پێی یانه‌ی نه‌ورۆزی هاوشارمان ئاستێكی به‌رزیان هه‌یه‌و ئێمه‌ش هیوادارین یاریه‌كی پڕ بینه‌ر و پڕ چێژبێت بۆ هه‌ردوو لا چونكه وه‌رزش گیانی ئاشتی و برایه‌تییه.\nجێگه‌ی باسه تیپی تۆپی پێی یانه‌ی وه‌رزشی پێشمه‌رگه پێش ئه‌نجام دانی ئه‌م یاریه‌ی به 17 خاڵ له پێشه‌نگی ڕیزبه‌ندی یانه‌كانه و یانه‌ی نه‌ورۆزیش به 12 خاڵ له پله‌ی دووه‌می ڕیزبه‌ندی دێت .\nته‌واوی ڕیزبه‌ندی یانه‌كانیش به‌م شێوه‌یه‌یه :


رۆژنامەنوس گوهدار محەمەد زێباری، لە وێنەیەكدا بەر لە دەستگیركردنی، هەڵوێست لە دژی كوشتن و پێشێلكاریی بەرامبەر بە رۆژنامەنوسان و بەرتەسككردنەوەی ئازادی رادەربڕین رادەگەیەنێت، فۆتۆ: ئەكاونتی گوهدار\nرۆژنامەنوس گوهدار محەمەد زێباری دۆسییەكی نوێی بۆ دەكرێتەوە و لەلایەن ئەنجومەنی ئاسایش و زانیارییەوە تۆمەتباردەكرێت بە "هەڵگرتنی چەك بەشێوەی نایاسایی"، بۆ ئەو مەبەستە لە یەكی كانونی یەكەم لەبەردەم دادوەری ئاسایش ئامادەبوو كە تیایدا گوهدار هەموو تۆمەتەكانی رەتكردەوە و ئامادەنەبوو واژۆی "دانپێدانانێك"ی ئامادەكراو بكات، ئەوەش بەپێی وتەی پارێزەرەكەی.\nگوهدار زێباری، كە لە 16ی شوباتی 2021 لەلایەن دادگای تاوانه‌كانی هەولێرەوە هاوشان لەگەڵ چوار چالاكوان و رۆژنامەنوسی تر بە شەش ساڵ زیندانی كرا. ئەوەش دوای پێنج مانگ بەر لە سزادانیان بە تۆمەتی "سیخوڕیی و هەوڵدان بۆ كودەتا و ئاژاوەگێڕی" دەستگیركرابون.\nبەشدار حەسەن، پارێزەی تیمی بەرگری لە رۆژنامەنوسان و چالاکانی بادینان، لەبارەی دۆسییە نوێیەكەی گوهدار زێبارییەوە، بە (كەركوك ناو)ی وت "گوهدار بەپێی ماددەی 21 لە یاسای چەک دۆسییەكی بۆ كراوەتەوە و جارێكی تر روبەڕوی دادگا كراوەتەوە، ئێستا دۆسییەکەی لاى دادوەری لێکۆڵینەوەی ئاسایشە و چوارشەممە (یەكی كانونی یەكەم) لێکۆڵینەوەی لەگەڵدا كرا".\nبەپێی ماددەی 21 لە یاسای چەك ژمارە 16ی ساڵی 1993ی پەرلەمانی كوردستان، هەڵگرتنی چەك بەبێ مۆڵەت رێگەپێدراو نییە و سزاكەی زیندانیكردنە، بەڵام ئەگەر سەلمێنرا بە مەبەستی بڵاوكردنەوەی ئیرهاب و تێكدانی ئاسایشی گشتی و پشتگیریكردنی هەر یاخیبونێك دژی حكومەتی هەرێم بكا، سزاكەی زیندانیكردنی هەتاهەتاییە.\nماددەی 21 لە یاسای چەك، كە گوهدار زێباری پێ تۆمەتباركراوە.\nبەشدار حەسەن، وتیشی "سکاڵاكە لەلایەن ئەنجومەنی ئاسایش و زانیارییەوە كراوە و گوهدار زێباری تۆمەتباركراوە بەوەی چەكی هەڵگرتووە، چەكەكەش لە جۆری تاپڕ بووە".\nسکاڵاكە لەلایەن ئەنجومەنی ئاسایش و زانیارییەوە كراوە و گوهدار زێباری تۆمەتباركراوە بەوەی چەكی هەڵگرتووە\nزیاتر وتی "تەنانەت ئاسایش دانپێدانانی بۆ گۆهدار ئامادەکردبوو، کە واژۆی لەسەر بکات، بەڵام گۆهدار تەواوی ئەو تۆمەتانەی رەتکردەوە".\nئەنجومەنی ئاسایش و زانیاری سەر بە ئەنجومەنی ئاسایشی هەرێمە و بەپێی یاسا لەژێر دەسەڵاتی سەرۆكی هەرێمی كوردستاندا كاردەكەن.\nبە بۆچونی بەشدار حەسەن، كردنەوەی ئەو دۆسییە نوێیە، وەكو فشارێك وایە بۆ سەر گوهدار زێباری، ئەوەش دوای ئەوە هات لە زیندانەوە نامەیەكی ناڕەزایی دژی سزادانەكەی نوسیی و دواتر لە میدیاكاندا دەقەكەی بڵاوكرایەوە.\nلە بەشێكی نامەكەی گوهدار زێباریدا بە ناونیشانی (دوای ساڵێك لە بێدەنگی)، هاتووە "ئێمە لێرەین، چونكە پەنجەمان بۆ سەرەداوەكانی گەندەڵی درێژكردوە و چاومان خستووەتە سەر گردەكانی ئەم وڵاتە، كە بەلای ئەوانەوە عەورەتە و نەزەری حەرامە، بەڵام بەلای ئێمەوە حەق و مافە.... قسەمان لەسەر كۆمەڵێك كەس كردووە كە بەلای ئێمەوە مرۆڤن و قابیلی رەخنەن، بەڵام بەلای ئەوانەوە پیرۆزن".\nهەروەها لە بڕگەیەكی تری نامەكەدا دەڵێت "نازانم نامەكە دەگاتە دەستی ئێوە یان نا، یان ئەگەر بگاتە دەستی ئێوەش، دوای بڵاوبونەوەی دڵنیانیم لە سەلامەتیی ژیانی خۆم، بەڵام بەلای عاشقەوە گرنگ نییە ئەوەی دێتە رێگای بۆ گەیشتن بە مەعشوقەكەی، چونكە ئێمە پاشماوەی خوێنی قەڵەمین، بۆیە دەبێت دێڕە تەواونەكراوەكان تەواو بكەین و گوتارە بچڕاوەكانیش بەردەوامی پێ بدەین".\nدوای بڵاوبونەوەی دڵنیانیم لە سەلامەتیی ژیانی خۆم\nبەشدار حەسەن، پارێزەی تیمی بەرگری لە رۆژنامەنوسان و چالاکانی بادینان، وتی "گوهدار ئامادەنەبوو دانپێدانانی ئامادەكراو واژۆ بكات، تەنانەت هەموو ئەو تۆمەتانەشی رەتكردۆتەوە گوایا تاپڕی پێبوبێت، یان لەناو ئۆتۆمبێلەكەیدا بێت".\nدوای یەك رۆژ لە لێكۆڵینەوەكەی ئاسایش لەسەر ئەو تۆمەتە، گوهدار زێباری نیوەڕۆی ئەمڕۆ پێنجشەممە 2ی كانونی یەكەم، لە گرتوخانەی ئاسایشی گشتی هەولێرەوە گواسترایەوە بۆ چاکسازی هەولێر، ئەوەش بەلای پارێزەرەكەیەوە باشە، بەڵام گومانی هەیە لەو دۆسییە نوێیە و جارێكی تر جەختیكردەوە بۆ "دروستكردنی فشارە" بۆ سەر گوهدار.


پێداویستییەکانى تۆمارکردنى رێکخراوى کوردستانى\nفۆڕمى جێگیرکردنى ناوى رێکخراو، لە بەڕێوەبەرایەتى زانیارییەکان.\nپڕکردنەوەى فۆڕمى ژمارە یەک.\nپەیڕەوى ناوخۆى رێکخراو.\nبەڵگەنامەى کەسى دەستەى دامەزرێنەران.\nپێویستە سەرجەم ئەندامانى دەستەى دامەزرێنەران خۆیان سەردانى فەرمانگە بکەن بۆ پێشکەشکردنى مامەڵەى تۆمار.\nفۆرمی ژمارە (١)ی تایبەت بە رێکخراوە کوردستانیەکان دابەزێنە\nفۆڕمی ژمارە (٤)ی تۆڕی رێکخراوەکان دابەزێنە.\nفۆرمی ژمارە (٢)ی رێکخراوی عێراقی\nپەیڕەوی ناوخۆ بە کوردی و زمانی عەرەبی و دەبێت بە مۆری ڕێکخراو مێدق بکرێت.\nپلانی کاری رێکخراو (پرۆژە داھاتووەکان) لە ھەرێم بە کوردی و زمانی عەرەبی و مصدق بکرێ.\nکۆپی ملەوەنی بڕوانامەی تۆماری عیراقی و دەبێت بە مۆری ڕێکخراو مصدق بکرێت.\nکتاب تەخویل بۆ نوێنەری ڕێگەپێدراو لەلایەن ڕێکخراوەکە\nپێداویستیەکانی تۆمار کردنی ڕێکخراوی بیانی:\n١. فۆرمی ژمارە (٣)ی رێکخراوی بیانی\n٢. پەیڕەوی ناوخۆ بە زمانی دایک (یان ئینگلیزی) و کوردی و مصدق کرابێت (و بە مۆری ڕێکخراویش تصدیق بکرێت ).\n٣. پلانی کاری رێکخراو (پرۆژە داھاتووەکان) لە ھەرێم بە زمانی دایک (یان ئینگلیزی) و کوردی و مصدق بێت.\n٤. بروانامەی تۆماری رێکخراو لە وڵاتی دایک بە زمانی دایک (یان ئینگلیزی) و کوردی بە مۆری ڕێکخراو مصدق بکرێت.\n٥. کتاب تەخویل بۆ نوێنەری ڕێگەپێدراو لەلایەن ڕێکخراو.


هه‌ولێر: مامۆستا عه‌لی باپیر پێشوازیی له وه‌فدێكی ئێزیدییه‌كان ده‌كات – پێگەی فەرمی مامۆستا عەلی باپیر\nهه‌ولێر: مامۆستا عه‌لی باپیر پێشوازیی له وه‌فدێكی ئێزیدییه‌كان ده‌كات\nOn تەموز 5, 2018\nئه‌مڕۆ پێنجشه‌ممه 5/7/2018 مامۆستا عه‌لی باپیر ئه‌میری كۆمه‌ڵی ئیسلامیی كوردستان له مه‌كته‌بی تایبه‌تی خۆی له‌شاری هه‌ولێر پێشوازیی كرد له وه‌فدێكی ئێزیدییه‌كان كه پێكهاتبوون له كاك حازم میر ته‌حسین به‌گ كوڕو وه‌كیلی میری ئێزیدییه‌كان‌و ئه‌ندامانی جڤاتی ڕووحانیی ئێزیدییه‌كان.\nله‌دیدارێكدا كه سه‌عاتێكی خایاند سه‌ره‌تا وه‌فدی میوان سڵاو و ڕێزی میر ته‌حسین به‌گ میری ئێزیدییه‌كانی به ئه‌میری كۆمه‌ڵی ئیسلامیی ڕاگه‌یاند، له‌به‌رانبه‌ردا مامۆستا عه‌لی باپیر خۆشحاڵی خۆی پیشاندا به‌هاتنیان‌و سه‌ردانه‌كه‌یانی به‌رز نرخاند.\nئه‌میری كۆمه‌ڵ هه‌ڵوێستی كۆمه‌ڵی ئیسلامیی له‌مه‌ڕ ئه‌و كاره‌ساتانه‌ی به‌سه‌ر ئێزیدییه‌كان هات‌و به‌ناوی دینه‌وه هه‌زاران كه‌سیان كوژران‌و ده‌ربه‌ده‌ربوون دووپات كرده‌وه، كه به‌كارێكی ناڕه‌واو دوور له بنه‌ماكانی ئیسلامی له‌قه‌ڵه‌مداو گوتی: پێچه‌وانه‌ی هه‌موو به‌ها به‌رزه‌كانی ئیسلامه.\nله‌به‌شێكی دیكه‌ی دیداره‌كه‌دا ئه‌میری كۆمه‌ڵی ئیسلامیی ئه‌وه‌ی خسته‌ڕوو كه هه‌ركه‌سێك به‌هه‌رناوێكه‌وه زوڵم‌و سته‌م بكات‌و پێكهاته‌یه‌كی دیكه بخاته ژێر ده‌ستی خۆی‌و مافه‌كانی پێشێل بكات ئه‌وه كارێكی خراپه‌و دوور له‌دینی ئه‌نجامداوه.\nهاوكات باس له‌بارودۆخی سیاسیی ئێستای عێڕاق‌و هه‌رێمی كوردستان‌و پێكهاته دینیی‌و نه‌ته‌وه‌ییه‌كانی هه‌رێم كراو هاوكاریی كردنی یه‌كتری له‌خاڵه هاوبه‌شه‌كان به‌كارێكی باش‌و پێویست زانراو له‌وباره‌وه وه‌فدی میوان سوپاسی هه‌ڵوێسته‌كانی ئه‌میری كۆمه‌ڵی ئیسلامییان كردو هه‌ردوولا خوازیاربوون كۆبوونه‌وه‌كه به‌ره‌پێشچوونی زیاتری په‌یوه‌ندییه‌كان لێبكه‌وێته‌وه.\nهه‌ولێر: مامۆستا عه‌لی باپیر به‌شداری له پرسه‌ی مام قادر پێشمه‌رگه‌ی دێرینی كۆمه‌ڵی ئیسلامی ده‌كات


بزوتنەوەى ئیسلامی ڕابەرەکەى دەگۆڕێت\n2020.10.18 - 16:07\nوا بڕیارە سەرەتای ئەم مانگە بزووتنەوەی ئیسلامی 12یەمین كۆنگرەی خۆی لە شاری هەولێر ببەستێت و ڕابەری گشتی ئەو حیزبەش دەگۆڕدرێت.\nعەبدوڵا وەرتێ، وتەبێژی بزووتنەوەی ئیسلامی (18ی تشرینی یەكەمی 2020) لە لێدوانێكدا بۆ ناس كوردی ڕایگەیاند، بڕیارە ڕۆژی 1ی تشرینی دووەم 12یەمین كۆنگرەیان لە شاری هەولێر ببەستن، بۆ ژمارەی ئەندامان تائێستا نازانرێت، بەڵام بەپێی پەیڕەوی ناوخۆ ئەندامانی سەركردایەتی و شورای پێشوو و ئێستا و ئەندامانی مەڵبەند و مەكتەب و رێكخراوەكانیان بەشدار دەبن.\nوەرتێ جەختیكردەوە كە ئامانج لەگرێدانی كۆنگرە، گۆڕانكارییە لەسەرجەم ئاستەكان، بەڵام ئەوەش دەگەڕێتەوە سەر دەرەنجامەكانی كۆنگرە كە هەتا چەندێك گۆڕانكاری لەشێوە و ئەدا و ئەكتەرەكانی بەڕێوە بردنی حیزب دەكرێت.\nرابەری گشتی ئێستای بزووتنەوە عیرفان عەلی عەبدولعەزیزە، بەڵام بەپێی پەیڕەوی ناوخۆی حیزب لەبەرئەوەی دوو خولە كاندیدە بۆی نییە خۆی كاندید بكاتەوە، سەبارەت بەوەی تائێستا چەند كەس بۆ ئەو پۆستە كاندیدن، وتەبێژی بزووتنەوە ئاشكرایكرد، تائێستا دەرگای خۆپاڵاوتن بۆ رابەری گشتی نەكراوەتەوە، بەڵام هەر ئەندامێكی مەكتەبی سیاسی دوو خولی تەواوكردبێت بۆی هەیە خۆی بۆ ئەو پۆستە كاندید بكات.\nبزوتنەوەی ئیسلامی لە خولەكانی پێشتری پەرلەمانی كوردستان كورسی لەپەرلەمانی كوردستان هەبوو بەشداری حكومەتی هەرێمیشی دەكرد، بەڵام لەهەڵبژاردنی 2018ی پەرلەمانی كوردستان لەگەڵ یەكگرتووی ئیسلامی كوردستان بەیەك لیست بەشداربوون و تەنها 5 كاندید سەركەوتن كە یەكگرتوو بوون، بۆیە بزووتنەوەی ئیسلامی بەشداری لەكابینەی نۆیەمی حكومەتی هەرێمیش نەكردووە و بۆتە ئۆپۆزسیۆن.\n2020.10.24 - 09:35


نوێنه‌رى تەندروستی جیهانی هۆشداری لەشەپوڵی دووەمی كۆرۆنا دەدات لەعێراق » پێگەی تۆڕی میدیای عێراقی\nنوێنه‌رى تەندروستی جیهانی هۆشداری لەشەپوڵی دووەمی كۆرۆنا دەدات لەعێراق\nڕێکخراوی تەندروستی جیهانیی هۆشداری دا لە دۆخ و زیادبوونی توشبووانی کۆرۆنا لە عێراق و دەڵێت، لەوانەیە شەپۆلی دووەمی کۆرۆنا لە عێراق بدات.\nئەدهەم ئیسماعیل، نوێنەری ڕێکخراوەکە لە عێراق لە لێدوانێکیدا بۆ ڕۆژنامه‌ى"سه‌باح" كه‌ڕاپۆرتێكى تێروته‌سه‌ل له‌ژماره‌ى ئه‌مڕۆى یه‌كشه‌ممه،بڵاوده‌كاته‌وه، دەڵێت، "شەپۆلی دووەم کۆرۆنا چەند وڵاتێکی گرتووەتەوە بەهۆی نەبوونی دەرمان یاخود پێکوتەیەکی (ڤاکسین) کارا لەدژی پەتاکە و شەپۆلەکانیش بەردەوام دەبن تاوەکو دۆزینەوەى ئەو پێکوتەیە."\nئەدهەم ئیسماعیل جەختیکردەوە کە "شەپۆلی دووەم وڵاتانی دراوسێی عێراقی وەک ئێران و تورکیا و سعودیە و کوەیتی گرتووەتەوە."\nباسی لەوەشکرد کە "زۆرێک لە پارێزگاکانی عێراق پەلەیان کرد لە دەستپێکردنەوەى ئاڵوگۆڕی بازرگانی لەگەڵ وڵاتانی دراوسێ بەهۆی قەیرانی ئابوری و خراپی باری گوزەرانی خەڵک، ئەوەش بووەهۆی زیادبوونی حاڵەتەکانی کۆرۆنا لە عێراق."\nنوێنەری تەندروستی جیهانی لە عێراق داوای دواخستنی چالاککردنەوەى جموجوڵە بازرگانییەکانی کرد لەگەڵ ئەو وڵاتانەى کە توشی شەپۆلی دووەمی پەتاکە بوونەتەوە یاخود ڕێکارێکی توندی خۆپارێزی بگرنەبەر.


وێبینارێکی ڕاستەوخۆ لەسەر بارودۆخی هەڵەبجە لە دوای سی و سێ ساڵ لە هێرشی کیمیابارانی ١٩٨٨ - KRG France\nهه‌واڵ و چالاكییه‌كان ⮜ وێبینارێکی ڕاستەوخۆ لەسەر بارودۆخی هەڵەبجە لە دوای سی و سێ ساڵ لە هێرشی کیمیابارانی ١٩٨٨\nبڵاو کراوە لە: سێ شەممە ١٦ ئازار ٢٠٢١ - ٢٠:٢٤\nلە چوارچێوەی یادی سی و سێ ساڵەی کیمیابارانی هەڵەبجە دا نوێنەرایەتی حکومەتی هەرێمی کوردستان لە پاریس وێبینارێکی سازدا لەگەڵ هەر یەک لە بەڕێزان پارێزگاری هەڵەبجە بەڕێز ئازاد تۆفیق و ڕاگری کۆلێجی هونەرەجوانەکانی سلێمانی د. ڕێبوار سعید و نوێنەری حکومەتی هەرێمی کوردستان لە پاریس بەڕێز علی دۆڵەمەڕی.\nلە وێبینارەکە دا هەر یەک لە بەشدار بووان باسیان لە ئێستا و هەنگاوەکانی بەرەوپێشچوونی هەڵەبجە کرد و پێداویستی و قەیرانەکانی پڕۆسەی بەکولتورکردنی و بوژاندنەوەی هەڵەبجەیان خستەڕوو.\nلە درێژەی گفتوگۆکەدا بەرێز ئازاد تۆفیق جەختی لەوە کردەوە کە هەڵەبجە توانیویەتی بوژاندنەوەی تێدا بکرێت، بە واتایەکی دی هەڵەبجە لە ئێستادا ژیانی تێدایە، هونەر و شانۆی تێدا دەکرێت و ڕازاوەیە بە پارک و باخچە، تاکە شارە لە هەرێمی کوردستان شەقامی دەرەکی دووساید بێت، بەڵام برینی هەڵەبجە و شەهید بوونی پێنج هەزار هەڵەبجەیی و دە هەزار بریندار و نزیکەی دوو سەد دایک و خوشک و برا و باوک چاوەڕوانی منداڵی وونبوونیانن جگە لە ئاوارەبوونی بەشێکی تری، ئەم ئازارە هەروا بە ئاسانی سارێژ نابێت.\nبەرێزیان باسیان لەوەکرد هەڵەبجە پێویستی بە سەقامگیری سیاسی و دارایی هەیە هەتاوەکو بتوانێت بچێتە نێوقۆناغێکی ترەوە لە ئاوەدانی بەڵام ئەمە بەو مانایە نایەت کە هەڵەبجە ناوچەیەکی ئارام و سەقامگیر نەبێت، لە هەڵەبجە دا ئاینی سەرەکی ئیسلامە بەڵام ئاینی هاواری کاکەی بە ئاشتەوایی دەژین لەو ناوچەیە وە خاڵێکی تری گرنگی هەڵەبجە بریتیە لە پێگەی ژن لەو شارەدا و یەکسانی جێندەری لە دەڤەری هەورامان بەتایبەتی.\nبۆ بینینی درێژەی وێبینارەکە کلیک لەم لینکەی لای خوارەوە بکە :


یەغموور عەلی - ویکیپیدیا، ئینسایکڵۆپیدیای ئازاد\nYaghmur Ali - یغمورعلی - Yexmûrelî\nپۆتانەکان: 37°41′51.5″N 45°06′44.5″E / 37.697639°N 45.112361°E / 37.697639; 45.112361پۆتانەکان: 37°41′51.5″N 45°06′44.5″E / 37.697639°N 45.112361°E / 37.697639; 45.112361\nیەغموور عەلی گوندێکە، کەوتووەتە گوندەواری باشقەڵا، ناوچەی ناوەندی شارستانی ورمێ، شارستانی ورمێ، پارێزگای ورمێ، ڕۆژھەڵاتی کوردستان، ئێران.\nیەغموور عەلی ھاوسنوورە لەگەڵ ئەم گوندانە:\nلە ڕۆژھەڵاتەوە لەگەڵ گوندی قەرەبقولوو.\nلە ڕۆژاواوە لەگەڵ گوندی ئارنەسا.\nبە پێی سەرژمێریی گشتیی جەماوەر و خانووی ئێران لە ساڵی ٢٠٠٦دا، ژمارەی دانیشتووانی ئەم گوندە (٢٣٢) کەس و (٧٢) خێزان بووە.\nوەرگیراو لە «https://ckb.wikipedia.org/w/index.php?title=یەغموور_عەلی&oldid=907029»


به‌ڕێز خان پیرۆزبایی له‌و خانمه و دكتۆر دینیس مۆكوێگ كرد بۆ وه‌رگرتنی خه‌ڵاتی نۆبڵی ئاشتیی ساڵی ٢٠١٨ له هه‌مبه‌ر هه‌وڵه‌كانیان بۆ كۆتاییهێنان به به‌كارهێنانی توندوتیژیی سێكسی وه‌ك ئامڕازی شه‌ڕ و تیرۆر.\nئه‌و له‌مباره‌وه وتی " له راستیدا، خاتو نادیه موراد له‌ئه‌نجامی قاره‌مانییه له‌ڕاده‌به‌ده‌ره‌كه‌ی له به‌ره‌نگاربوونه‌وه‌ی رفێنه‌ران و ئه‌زیه‌تده‌ران و هه‌راسانكه‌رانی بۆ ئه‌م خه‌ڵاته ده‌ستنیشان كرا بۆ ئه‌وه‌ی سه‌رنج بۆ كاره‌ساتی ئێزیدییه‌كان و قوربانییانی تر راكێشێت كه تووشی كۆژان و مه‌ینه‌تییه‌كی بێوێنه هاتوون. به‌مه‌ش ئه‌م خاتوونه پێویستبوونی به‌ده‌نگه‌وه‌هاتنی كۆمه‌ڵگه‌ی نێوده‌وڵه‌تی زه‌ق كرده‌وه له دابینكردنی دادوه‌ری بۆ گشت قوربانییان. هه‌ر بۆیه ئێمه‌ش سڵاوی لێ ده‌كه‌ین و ده‌ستخۆشی له‌و كاریگه‌رییه ده‌كه‌ین كه ئه‌و له كۆتاییهێنان به ناوزڕاندنی قوربانییان هه‌یه‌تی له‌گه‌ڵ وه‌بیر هێنانه‌وه‌ی ئێمه‌ش كه ئازاره‌كانیان هه‌رگیز نابێت له یاد بكرێن."\nسه‌باره‌ت به دكتۆر دێنیسیش، ئه‌و وتی "دكتۆر دێنیس له كۆماری كۆنگۆی دیموكراتدا ساڵانێكی زۆری له یارمه‌تیدانی هه‌زاران قوربانیی توندوتیژیی سێكسی به‌سه‌ر بردووه و بووه‌ته هێمای خه‌باتكردنیش بۆ كۆتاییهێنان به توندوتیژیی سێكسی له شه‌ڕدا. ئه‌و له راستیدا به‌هۆی چالاكبوون و ئازایه‌تییه‌كه‌یه‌وه شایسته‌ی هه‌موو جۆره رێز و پێزانینێكه."\nوێڕای دانپێدانانیشی به كاره پاڵه‌وانییه‌كانی خاتو موراد و دكتۆر مۆكویگ وه‌ك هاوارێك بۆ لێپێچینه‌وه و دادپەروه‌ری و ڕاگەیاندنیشی بەوەی کە ئه‌م تیمه لێكۆڵه‌ره به‌زوویی چالاكییه‌كانیان لە عیراقدا ئەنجام دەدەن، به‌رێز خان به‌ڵێنی ئه‌وه‌شی دا كه " كاری سه‌رلیستی تیمه‌كه‌یان له عیراق بریتی ده‌بێت له لێكۆڵینه‌وه له توندوتیژیی سێكسی و توندوتیژیی لەسەر بنه‌مای ره‌گه‌زی."\nئه‌و زیاتر وتی "له راگه‌یاندنێكدا دوای وه‌رگرتنی خه‌ڵاته‌كه‌ی، خاتو موراد جه‌خت له‌سه‌ر كاركردنی پێكه‌وه‌یی شێلگیرانه ده‌كاته‌وه بۆ سه‌لماندنی ئه‌وه‌ی كه هه‌ڵمه‌ته‌كانی دژه كۆكۆژی هه‌رگیز كۆتاییان نه‌هاتووه و به‌ڵكو ده‌بنه مایه‌ی لێپێچینه‌وه‌ی تاوانباران و دابینكردنی دادپەروه‌ریش بۆ رزگاربووان. به‌ڵێنه‌كانی ئێمه‌ش وه‌ك (یونیتاد) بۆ جیهان و ئه‌و خاتوونه‌ش كاركردنی ماندوونه‌ناسانه‌یه له‌رێگه‌ی لێكۆڵینه‌وه سه‌ربه‌خۆیه‌كانمانه‌وه بۆ پشتگیریكردن له لێپێچینه‌وه‌ی پێویست له تاوانه‌كانی داعش."\nیونیتاد به گوێره‌ی بڕیاری ژماره ٢٣٧٩ی ئه‌نجومه‌نی ئاسایشی نه‌ته‌وه یه‌كگرتووه‌كان له ساڵی ٢٠١٧دا دامه‌زراوه. به‌گوێره‌ی مه‌رجی پێكهێنانی تیمەکەش، راوێژكاری تایبه‌تی ئه‌و تیمه له‌رێگه‌ی كۆكردنه‌وه وهه‌ڵگرتن و پاراستنی به‌ڵگه‌كان له عیراق، كه ره‌نگه سه‌لمێنه‌ری ئه‌وه‌بن كه ئه‌مانه تاوانی جه‌نگ و دژه مرۆیین، پشتگیری له هه‌وڵی لێپێچینه‌وه له داعش ده‌كات. هه‌روه‌ها له‌رێگه‌ی كاركردن له‌گه‌ڵ رزگاربووان و لێپێچینه‌وه‌ی جیهانیشه‌وه گه‌شه به لێپێچینه‌وه‌ی ئه‌م تاوانانه ده‌دات به‌شێوه‌یه‌ك كه له‌گه‌ڵ یاسا جیهانییه‌كاندا گونجاو بێت له‌پێناو دابینكردنی به‌رژه‌وه‌ندیی قوربانییان له به‌ده‌ستهێنانی لێپێچینه‌وه‌ی ته‌واودانپێدانراو له تاوانه‌كانی داعش.


ئافرەت و توندوتیژی جەستەی.. شوانە حەسەن ئەبوبەکر – Dengekan\nbyShwana Hassan Abubaker\tJune 29, 2021\tGeneral, Women\nئەگەر پێناسەیەك بۆ كردەی توندوتیژی جەستەی دژی ئافرەت بكەین، دەكرێت بڵێین رەفتارێكی توندوتیژكارانەیە كە دژ بە مرۆڤی مێ دەکرێ و دەبێتە هۆی ئازار و زیان گەیاندن بە لەش و جەستەی یان بە هۆش و دەروونی، واتە لە رووی فیزیكی یاخود سایكۆلۆجی، دیاردەی توندوتیژی دژی ئافرەت لە هەرێمی کوردستان لە پێشوودا بە ئاستی جیاجیا بوونی هەبووە و تا ئێستاش هەیە، سەرەرای ئەو هەوڵ و كۆششانەی كە دەخرێنەگەر لەلایەن رێكخراوەكانی كۆمەڵگەی مەدەنی بۆ بنبڕکردنی بەڵام کاریگەریەکی ئەوتۆی نەبووە.\nئەگەر سەرنجبدەین دەبینین کە یاسا كارپێكراوەكان و هەموار كردنی چەندین دەقی یاسایی و دانانی یاسای نوێ وەك “یاسای بەرەنگاربوونەوەی توندوتیژی خێزانی ژمارە”٨” ساڵی ٢٠١١” كە لە جیهاندا تەنها (١٢٥) وڵات ئەم یاسایەیان هەیە و توندوتیژییان دژی ئافرەت بە تاوان ناساندووە ، لێدانی تاكەكانی خێزان و مناڵان بە ھەر بیانووێك، رێگە پێدراو نییە و تاوانە. ئافرەتیش ئەندامێكی خێزانە و ناكرێت بە ھیچ بیانووێك پیاوەكەی لێی بدات و جەستەیی و دەروونی ئازاری بدات. . لە لایەكی دیكەوە پێشكەوتنەكانی ئافرەت لە سەرجەم بوارەكانی دیكەدا و بەشدارییان لە فەزای گشتیدا كە پێشكەوتنی لە سیمای گشتی كۆمەڵگەدا دروستكردووە کە ناتوانرێ نادیدە بگیرێن.\nلەئەمڕۆدا سەرباری ئەو هەموو پێشكەوتنانە، نەتوانراوە دیاردەی توندوتیژی دژی ئافرەت لە هەرێمی كوردستان دەستی بەسەردا بگیرێ و، هەندێك جاریش ئامارەكان لە بەرزبوونەوەدان، ئەمەش لەبەرئەوەی ئەم دیاردەیە رەگی لە نێو سترەكتۆری كۆمەڵایەتی كۆمەڵگەدا هەیە و، هەڵقوڵاوی بەشێك لەو كه‌لتوورە دواكەوتووەیە كە لە كه‌لتووری نەتەوەكانی دەوروبەر و بەشێك لە كه‌لتووری بەدەستهاتووی بەناو دابونەریتی كوردەواری خۆمان، كە تێكەڵكراوە بە دەقە ئاینیەكان، كە دەڵێین بەشێك لە كه‌لتووری بەدەستهاتووی بەناو دابونەریتی كوردەواریی خۆمان، مەبەستمە بڵێم كه‌لتووری ئێمە لە بنەرەتدا كه‌لتوورێكی دژە ئافرەت نییە و، توندوتیژیش دژی ئافرەت كه‌لتووری ئێمە نییە، بەڵام كۆمەڵگەی ئێمە بە درێژایی مێژوو داگیركراوە و، رووبەرووی پرۆسەیەكی بەردەوامی توندوتیژی بۆتەوە، ئەمەش وایکردووە پەروەردەی كۆمەڵایەتی پەروەردەیەكی توندوتیژ و، ناهاوسەنگ بێت بە شێوەیەك كە لەگەڵ یەكەم چركەساتی لەدایكبوونی مرۆڤی مێینە رەنگی داوەتەوە .\nلەهەرێمی کوردستان سزای لێدانی ئافرەت بەپێی یاسای بەرەنگاربوونەوەی توندوتیژی خێزانی هەرچەندە بەپێی ماددەی حەوتەم، لێدانی ئافرەت و جۆرەكانی دیكەی توندوتیژی، بۆ ماوەیەك سزای بەندكردن دەیگرێتەوە كە لە شەش مانگ كەمتر نەبێت و لە سێ ساڵیش زیاتر نەبێت و بە پێبژاردنێك كە لە یەك ملیۆن دینار كەمتر نەبێت و لە پێنج ملیۆن دیناریش زیاتر نەبێت یان بە یەكێك لەو دوو سزایە .\nبۆ نەهێشتنی یاخود كەمكردنەوەی توندوتیژی بەرامبەر ئافرەت دەبێت سەرەتا ئەوەمان لە پێش چاوبێت کە ئەمە کارێکی ئاسان نییە و پێویستی بە دروستکردنی گۆرانکاری هەیە لە شێوازی هزر و جۆری بیرکردنەوەی تاکەکانی کۆمەڵگەدا، گۆرینی ئەقڵیەتیش پرۆسەیەکی دراماتیکی نییە و خێرا نایەتە کایەوە، بەڵکو پێویستی بە كاری هەمەلایەنە و بەردەوام و ستراتیژی دوورمەودا هەیە لەلایەن هەموو ناوەندەکانەوە وەک “خێزان، ناوەندەکانی خوێندن، راگەیاندن، دەزگا فەرمی و نافەرمیەکان، رێکخراو و دامەزراوە جۆراوجۆرەکان” بە تایبەت لە لایەن ئێمەی رێكخراوەكانی ئافرەتان پێویستە كار بکەین بۆ هۆشیار کردنەوەی رای گشتی و لاواز کردنی ئەو نەریت و نۆرمە کۆمەڵایەتییانەی کە رەوایەتی بەم دیاردەیە دەدەن و، لە لایەن بەشێك لە تاكەكانەوە پەیرەوی لێدەكرێت هەوڵ بدرێت تاكەكان هۆشیار بكرێنەوە لەوەی کە ئەم رێسا کۆمەڵایەتی و داب و نەریتانە مایەی شانازی نین و، دوورن لەهەر بەهایەكی مرۆڤایەتی، ئەم دوو مرۆڤەش ئافرەت و پیاو جگە لە چەمكی مرۆڤ بوون ناكرێت هیچ چەمكێكی دیكە بكرێتە بنەما بۆ پەیوەندییەكانیان، خێزان لە پەروەردە و پێگەیاندندا پرەنسیپەكانی یەكسانی پەیرەو بكات و مافەكانی كچ و كوڕ وەك یەك و بەبێ جیاكاری بپارێزێت.\nPrevious خێڵ و ئایینی خێڵ.. ئاراس سەعید\nNext نۆبەرەی مەرگم دیت، دوومین کتێبی دڵشاد کاوانی چاپ و بڵاو دەکرێتەوە


سناپچات %٨۰ گەشەکردنی هێواشبووەتەوە بەهۆی تایبەتمەتدی چیرۆکەکان (Stories)ی ئینستەگرامەوە. – کەی ئای تی ئێن\nتۆڕە کۆمەڵایەتییەکان 3, شوبات 2017\nسناپچات لە سەرەتاکانی ساڵی ڕابردوو پێشکەوتن و گەشەکردنێکی زۆری بە خۆیەوە دی. بەڵام ڕۆژانی ڕابردوو و وە ئێستاش به ڕێژەی %٨۰ گەشەکردنی ئەپ و کۆمپانیاکە هێواشبووەتەوە. سناپچات ڕایگەیاندووە، کە شیکردنەوەکان و لێکۆڵینەوەی ئەو ڕیپۆرتانەی کە پێمانگەشتووه، ئەوە دەردەخەن کە سناپچات له گەشەکردنێکی هێواشدایە، لە پاش ئەوەی کە تایبەتمەندی Stories بۆ تۆڕی کۆمەڵایەتی ئینستەگرام زیادکراوە.\nله ساڵی ڕابردوودا تۆڕی سناپچات ۱۱۲ ملیۆن بەکارهێنەری ڕۆژانەی هەبووە. هێشتا دڵنیایی نەدراوە و دڵنایی نیە لەوەی کە تایبەتمەندی Storiesی ئینستەگرام هۆکاری ئەم کورتهێنانەیە، سناپچات دەڵێت پێدەچێت بەرهەم و تایبەتمەندیە نوێیەکان لە تۆڕەکەدا بە باشی کار نەکەن و بەکارهێنەر بێزار بکەن لە وەرزێکی دیاریکراوی ساڵێکدا.\nلە خشتەیەکی هێڵی ڕوونکردنەوەییدا، گەشە و کورتهێنانی سناپچات دەردەکەوێت. سناپچات له وەرزی ۲ ساڵی پاردا توانیویەتی زۆرترین گەشە بکات لە مێژوویدا، چونکە ڕێژەی ۱۲۲ ملیۆن بەکارهێنەری تۆمارکردووە. بەڵام کاتێک له وەرزی ۳ی ساڵی پاردا تایبەتمەندی Storiesی ئینستەگرام ڕاگەیاندا، تۆڕەکە توشی کورتهێنانێکی بەرچاو بووە لە مێژوویدا. هەروەکو لەم خشتە هێڵیە ڕوونکردنەوەدا دەردەکەوێت:\nتاگەکان سناپ چات


لیندز گراهام سیناتۆری کۆماریەکان ڕایگەیاند، پەیوەندیەکى تەلەفۆنى لەگەڵ مەزڵوم کۆبانێ ئەنجامداوە و تێیدا هەوڵەکانى سەرۆکى ئەمریکاى به‌رزنرخاندووه بۆ راگرتنی توندوتیژییه‌كان.\nلیندزى گراهام سیناتۆری کۆماریەکان لە ئەنجومەنى پیران، له تویتێكى تۆڕی کۆمەڵایەتى تویتەردا ئاماژەى بە پەیوەندیەکى نێوان خۆى ومەزڵوم کوبانی داوە، تێیدا مه‌زڵوم کۆبانێ نیگه‌رانی خۆی له‌و رێككه‌وتنی ئاگربه‌سته نیشانداوه و ڕایگه‌یاندوه، به هیچ شێوه‌یه‌ك قه‌بووڵی ئه‌وه ناكه‌ن پاكتاوی نه‌ژادی به‌رامبه‌ر به كورد بكرێت، كه ئه‌نقه‌ره پێشنیازی كردووه.\nلیندزى گراهام ناوه‌ڕۆكی په‌یوه‌ندییه ته‌له‌فۆنییه‌كه‌ی ئاشكرا كردووه و باس له‌وه ده‌كات كه مه‌زڵوم کۆبانێ ئه‌وه‌ی پێ ڕاگەیاندووە، کە ناوچه‌ی ئارام له‌لایه‌ن كورده‌وه قه‌بوڵكراوه، به‌ڵام ئۆپه‌راسیۆنی سه‌ربازی كه ده‌بێته هۆی ئاواره‌كردنى سه‌دان هه‌زار كه‌س ناگوترێت ناوچه‌ی ئارام، به‌ڵكو ئه‌وه پاكتاوی نه‌ژادییه.\nلیندزى گراهام هیواى خواست بگه‌نه ڕه‌وشێك کەهیچ لایه‌نێك زیانمه‌ند نه‌بێت و ده‌شڵێت "هاوشێوه‌ی مه‌زڵوم کۆبانێ نیگه‌رانم، پێمگوت له نزیكه‌وه ئاگاداری ره‌وشه‌كه ده‌بین و له‌و بارودۆخەشدا كۆنگرێس هاوسۆزه له‌گه‌ڵ كورد".\nمیوانی سه‌رهێڵ: 1041\nکۆی سه‌ردان: 19644998


چەند ئەندامی جەستە تەمەنی راستەقینە دەردەخەن+وێنە\n26/12/2020 06:16 PM\nیەکەم نیشانەکانی پیربوون لە دەیەی بیستی ژیاندا دەردەکەون، ئەو کاتەی کە چین و چرچی دەوروپشتی چاوەکان دەتەننەوە. زۆرینەی ئێمە لەو هەوڵانەی کە بۆ پاراستنی گەنجێتیمان دیدەین، زۆرتر لەسەر روخسارمان چڕ دەبینەوە. بەڵام جگە لە روخسار، هەندیک لە بەشەکانی دیکەی جەستە هەن کە تەمەنی راستەقینەمان نیشان دەدەن. لەم بابەتەدا لەگەڵ ئەم بەشانەی جەستە ئاشنا دەبین.\nلەگەڵ هەڵکشانی تەمەن دەوروبەری ئانیشک چرچ دەبێت. وشکیی و چرچبوونی پێست هۆکاری زۆرە. بۆ نموونە لێکخشانی بەردەوانی ئانیشک لەگەڵ جلوبەرگ و شتی لەم چەشنە ئەم بەشە وشک دەکەن. دابەزینی لەنەکاوی کێشیش هۆکارێکی دیکەیە بۆ ئەم مەبەستە.\nدەستەکان یەکێک لە یەکەم بەشەکانی جەستەیە کە نیشانەکانی جەستەی تێدا دەردەکەوێت. لەگەڵ هەڵکشانی تەمەن، پیست کۆلاژنی خۆی لەدەست دەدا و پاراستنی ئاو لە پێستدا ئەستەم دەبێت. ئەم بابەتە وشکبوونی و خورانی پێستی لێدەکەوێتەوە.\nنیکۆکەنتان ئاوێنە باڵانوێنی تەندروستیی گشتیی ئێوەن و دەرخەری ئەو گۆڕانکاریانەن کە لەماوەی زەمەندا بەسەر جەستەدا دێت. لەگەڵ بەرزبوونەوەی تەمەن خێرایی گەشەی نینۆکەکان کەم دەبێت و رێگە خۆش دەبێت بۆ ئەوەی وشک بن و بشکێن.\nیەکێک لە باوترین نیشانەکانی پیربوون لە ملدا خۆی دەنوێنێت، ئەو کاتەی پێستی ئەم بەشە شل دەبێ و شۆڕ دەبێتەوە و دواتر پەڵەی قاوەیی لەسەر پەیدا دەبێت. هۆکاری ئەم پەڵانە لەوانەیە بەشێک لە زیانەکانی تیشکی خۆر، هۆکارە جینەتیکییەکان یان قەڵەوێ بێت.


دادگای فیدڕاڵی عێراق ئه‌نجامه‌كانی ریفراندۆمی هه‌ڵوه‌شانده‌وه\nدادگای فیدراڵی عێراق ریفراندۆمی هه‌رێمی كوردستان و ده‌ره‌نجامه‌كانی به ناده‌ستوریی داناو به‌ته‌واوی هه‌ڵیوه‌شانده‌وه .\nوته‌بێژی فه‌رمی دادگای فیدڕاڵی عێراق له راگه‌یه‌ندراوێكدا ئه‌وه‌ی خسته‌ڕوو" ئه‌مرۆ دادگای فیدراڵی به‌سه‌رۆكایه‌تی دادوه‌ر مدحه‌ت مه‌حمود و ته‌واوی ئه‌ندامه‌كانی كۆبووه‌وه، .\nئه‌یاس ساموك وته‌بێژی دادگای فیدراڵی رایگه‌یاندووه" له كۆبوونه‌وه‌ی ئه‌مرۆدا پێداچوونه‌وه كراوه به‌و تانانه‌ی دراون له دۆسیه‌ی ناده‌ستوریی بوونی ریفراندۆمی 25 ی ئه‌یلولی هه‌رێمی كوردستان و ناوچه‌كانی ده‌ره‌وه‌ی ئیداره‌ی هه‌رێم.\nبه‌پێی ئه‌و راگه‌یه‌ندراوه‌ی وته‌بێژی دادگای فیدراڵی، دوای لێكۆڵینه‌وه دادگای فیدراڵی بڕیاریدا به ناده‌ستوریی بوونی ریفراندۆمی هه‌رێمی كوردستان و هه‌ڵوه‌شاندنه‌وه‌ی ته‌واوی شوێنه‌وارو ده‌ره‌نجامه‌كانی.\nبه‌پێی مادده‌كانی 92،93،94 له ده‌ستووری عێراق، پێكهاته‌ی دادگای فیدراڵی و ده‌سه‌ڵاته‌كانی دیاریكراوه، به‌پێی مادده‌كان دادگاكه، جگه له بریاردان له ده‌ستووری بوون و ده‌ستووری نه‌بوونی یاساكان، بریار له یه‌كلاكردنه‌وه‌ی كێشه‌كان ده‌دات له‌نێوان هه‌رێم و ناوه‌ند، هه‌روه‌ها له‌نێوان هه‌رێم و پارێزگاكان. دادگای فیدراڵیی عێراق شرۆڤه‌ی ده‌قه‌كانی ده‌ستوور ده‌كات و بریاره‌كانیشی یه‌كلاكه‌ره‌وه‌ن و تانه‌یان لێنادرێت.\n1821 جار خوێندراوەتەوە


Download ڕۆژژمێری كوردی Kurdish Calendar APK for Android - Latest Version\n3.0 · hiwaselah\nJun 08, 2020 (4 months ago)\nڕۆژژمێری كوردی Kurdish Calendar APK\nڕۆژژمێری کوردی + تقويم الإسلامي هيجري + تقويم فارسي + English Calendar\nVersion 3.0 (8)\nUpdated Jun 08, 2020 (4 months ago)\nڕۆژژمێری کوردی وەشانی سێهەم پیشاندانی هەرسێ ڕۆژژمێری کوردی و کۆچی و زایینی بە زمانی کوردی و عەرەبی و فارسی و ئینگلیزی و چەندین زمانی وڵاتانی جیهان ڕۆژانە زانیاری نوێت پیشان ئەدات لە سەر مانگەکان و بەروارە کانی کوردی و ڕووداوو کارە گرنگ و سوننەتەکان لە ڕۆژژمێری کۆچی و ڕووداوە گرنگەکانی ڕۆژژمێری زایینی...\nتایبەتمەندییەکانی ئەم بەرنامەیە:\n١ـ پیشاندانی هەرسێ ڕۆژژمێری کوردی و ئیسلامی و زایینی، وە ڕۆژانە خۆکارانە دەگۆڕێت.\n٢ـ کۆپی کردنی بەرواری کوردی یان ئیسلامی یان زایینی، یان کۆپی کردنی هەرسێ ڕۆژژمێر بۆ ناو بابەتەکانی فەیسبووک یان هەر شوێنێکی تر.\n٣ـ دیاری کردنی شوێنەکەت لە بەشی ڕێکخستن یان ئەگەر شوێنەکەت شار و وڵاتەکەتی تێدا نەبوو ئەوا دەبێت خۆت بە جیپیئێس دیاری بکەی دوای ئەو هەنگاوە ئەم کاتانەت پیشان ئەدات لەناو ڕۆژژمێر ( سپێدە، ڕۆژهەڵات، نیوەی ڕۆژ، ڕۆژ ئاوا، نیوەشەوی شەرعی) پاشان پیشاندانی چەند کاتژمێر لە شەوو ڕۆژ ڕۆشتووە و چەند کاتژمێریان ماوە، لە گەڕانی جیپی ئێس کەمێک تاخیر دەبێت ئەگەر ئینتەرنێت کار بکات ناوی شوێنەکەت دەبینێتەوە هەرکە بینییەوە یەکسەر پەنجە دابگرە لەسەر گەڕانەوە بۆ پێشوو یەکسەر غەزنی دەکات بەڵام ئینتەرنێت کار نەکات تەنها شوێنەکەت دەبینێتەوە بێ ئەوەی ناوەکەی بنوسێت دوگمەی گەڕانەوە دابگرە ئەو شوێنە غەزن دەبێت.\n٤ـ غەزن کردنی یادەوەریەکان و پیشاندانی لە بەشی بۆنەکان، بۆ ئەم کارە دەبێت بەشی تایبەت لە ڕێکخستن چالاک بکەیت.\n٥ـ چوارەم پیشان دانی زانیاری و ئاگادار کردنەوە لە جەژن و بۆنە و کارە گرنگەکان بۆ نموونە ڕۆژێک پێش ٩ی زولحەجە ئاگادارت دەکاتەوە کە سبەێنی سوننەت و خێرێکی گەورەیە بەڕۆژوو بوون یان هەموو ١٢ ی مانگێکی ئیسلامی ئاگادارت دەکاتەوە کە ١٣ و ١٤ و ١٥ بەڕۆژوو بوون سوننەت و خێرێکی گەورەیە.\n٦ـ سەیرکردنی هەر بەروارێک بە هەرسێ بەروار پیشانت ئەدات.\n٧ـ پیشاندانی ڕۆژی زایینی لە سەرەوەی شاشەکە یان دەتوانی بیگۆڕیت بۆ ڕۆژی کوردی یان ئیسلامی یان دەتوانیت لە بەشی ڕێکخستن لای بدەیت.\n٨ـ لەسەرەوە پەنجە دابگرە و بیهێنە بەرەو خواری شاشە ڕۆژی هەفتە و هەرسێ بەروارەکەت پیشان دەدات، بەڵام خاڵی سەرەوەی ئەم خاڵە خاڵی شەشەم دەبێت چالاک بێت.\n٩ـ دەتوانیت ئاگادارکردنەوە دابنێیت هەموو ساڵێک یان هەموو مانگێک یان هەموو هەفتەیەک یان هەموو ڕۆژێک لەو کاتەدا ئاگادارت دەکاتەوە و ئەو یادەوەرییەت دێنێتەوە یاد کە نوسیوتە.\n١٠ـ دۆزینەوەی ڕووی قیبلە بۆ کەسانێک لە شوێنێک بن ئاڕاستەی قیبلە نەزانن.\n١١ـ پیشاندانی گوبان لە حاڵەتێکدا گوبانت لانەبێت بۆ دانانی دەرگا و پەنجەرە و مێز و کەوەنتەر بەڕێکی و ڕاستی.\n١٢ـ پیشاندانی چەند ڕۆژ لە سەرەتای ساڵ ڕۆشتووە و چەند ڕۆژی ماوە.\n١٣ـ دەتوانیت بەرنامەکە بە زمانی کوردی یان عەرەبی یان ئینگلیزی یان فارسی یان ئەو زمانانەی لە بەرنامەکە هەیە بەکار بهێنی بەڵام زمانی بەرنامەت کرد بە ئینگلیزی ڕۆژژمێر و تەقویمی سەرەکی دەبێت بە زایینی کردت بە عەرەبی ڕۆژژمێری سەرەکی و تەقویمی بەرنامە دەبێت بە هیجری وە دەتوانیت بە ئارەزووی خۆت بە هەر زمانێک دەتوانیت بەرواری کوردی یان ئیسلامی یان زایینی بکەیت بە سەرەکی لە بەشی ڕێکخستن.\n١٤ـ دەتوانیت بۆنە و ڕووداوە گرنگەکانی مانگ بەجارێک ببینیت یان دەتوانیت گەڕان ئەنجام بدەیت لە بەشی گەڕان بۆ هەر ووشەیەک ئەگەر هەبێت لەناو ڕۆژژمێردا.\n١٥ـ دیاری کردنی کارەکانت ئایا بەڕۆژ کار دەکەیت یان بە شەوان یان ئێواران لەگەڵ ئەوەی ڕۆژی پشووە دیاری دەکەیت خۆی ڕاستەوخۆ لەناو ڕۆژژمێر پیشانت ئەدات کە ئەمڕۆ کارت بە شەوە یان بە ڕۆژە یان ڕۆژی پشووە.\n١٦ـ دەتوانیت بەرنامەکە بەکار بهێنیت بە چوار باکگراوندی جوان ،لە بەشی ڕێکخستن دەتوانیت هەڵیبژێریت.\n١٧ـ ئەگەر ڕۆژژمێری کۆچی (هیجری) ڕۆژێک یان دوو ڕۆژ دواکەوت یان پێشکەوت دەتوانیت پێشوو دوای پێ بکەیت (لە بەشی ڕێکخستن)، چونکە ڕۆژژمێری کۆچی پەیوەندی بە مانگی ئاسمانەوە هەیە و سابت نییە و هیچ کەس ناتوانێت بە تەواوی دایڕێژێت.\n١٨ـ دەتوانیت (ویجێتی) ی ئەم بەرنامەیە لەسەر شاشە دابنێیت کە هەر پێنج کاتی سپێدە و ڕۆژهەڵاتن و نیوەی ڕۆژ و ڕۆژئاوا بوون و نیوەی شەوت پیشان ئەدات.\n١٩ـ لە بەشی ( دەربارەی ئێمە) دەتوانیت زانیاری زیاتر لەسەر بەرنامە و تایبەتمەندیەکانی بەرنامە بخوێنیتەوە و دەتوانیت هەموو بەرنامەکانی ئێمە ببینیت و دایانبەزێنیت.\nتكایە لە كاتی دابەزاندنی بەرنامەكەدا یان دوای دابەزاندنی ئەستێرە بدەن بە بەرنامەكە لە گوگڵ پلەی.\nلينكى بەرنامەی ڕۆژژمێری كوردی لە گوگڵ پلەی\nلینكی هەموو بەرنامەكانمان لە گوگڵ پلەی\nتقويم الإسلامي هيجري\nوەشانی سێهەم ٢٠٢٠/٦/٨\nلەم وەشانەدا چەندین تایبەتمەندی گرنگ دانراوە بە شێوەیەک هەموو تاکێک پێویستی پێی دەبێت...\nبەرنامەکە دابەزێنە و لە پەڕەی سەرەتای بەرنامە تایبەتمەندیەکانی بخوێنەوە دڵنیابە پێویستت بە چەندین تایبەتمەندی ئەم بەرنامەیە دەبێت...\nMohammed Kamal Jamal · Education\nKurdAppDev · Books & Reference\nhiwaselah · Books & Reference\nناوی منداڵان Kurdish Name\nڕوقیەی شەرعی Ruqyai Sharhi\nURAMAKS.com · Finance\n數字科技股份有限公司 · House & Home


دادوەری دادگای باڵای ئەمەریکا ڕوت بەیدر گینسبەرگ بوو بە یەکەم ژن کە پاش مردنی تەرمەکەی بە فەرمی ببرێتە کۆنگرێس بۆ ڕێزلێنان.\nپاش ئەوەی تابوتەکەی گەیشتە گۆڕەپانی دەرەوەی هۆڵە تایبەتەکەی کۆنگرێس، مەڕاسیمێکی تایبەت بۆ ئەندامانی خێزانەکەی و میوانە بانگهێشتکراوەکان لە ناو هۆڵەکە دەستیپێکرد.\nجۆو بایدن کاندیدی دیموکراتەکان بۆ سەرۆکایەتی لە دەمی ڕێزلێنانی لە دادوەر گینسبەرگ\nکاندیدی دیموکراتەکان بۆ سەرۆکایەتی جۆو بایدن و جیلی هاوسەری ئامادەبوون بۆ ڕێزلێنان لە دادوەر گینسبەرگ کە بوو بە یەکەم ژن و یەکەم کەسی جوو کە تەرمەکەی بە فەرمی لە کۆنگرێس بۆ ڕێزلێنان دابنرێت.\nتابوتەکەی گینسبەرگ لە باڵاخانەی دادگای باڵاوە برا بۆ گۆڕەپانی بەردەم کۆنگرێس. جێگری کاندیدی دیموکراتەکان بۆ سەرۆکایەتی کاملا هیرسیش بەشداری ئەو ڕێوڕەسمەی کرد کە تەنها چەند میوانێکی سنوردار بانگهێشت کرابوون بەهۆی مەترسییەکانی پەتای کۆرۆناوە.\nئەو یاسادانەرانەی کە بانگهێشتی ئەو مەڕاسیمە تایبەتە نەکرابوون بۆ دواین ڕێزلێنان دەتوانن لە پاش نیوەڕۆی ڕۆژی هەینی بەر لەوەی تابوتەکە لەوێ لاببریت دووا ڕێزی خۆیانی بۆ دەرببڕن.\nدادگای باڵای ئەمەریکا بەیاننامەیەکی دەرکرد و تیادا دەڵێت گینسبەرگ لە هەفتەی داهاتوو لە مەڕاسیمێکی تایبەت لە گۆڕستانی نیشتمانی ئەمەریکا بەخاک دەسپێردرێت.\nدانۆڵد ترامپ سەرۆکی ئەمەریکا و میلانیای هاوسەری لە دەمی ڕێزلێنان لە دادوەر گینسبەرگ لە دادگای باڵا\nتەرمەکەی بۆ دوو ڕۆژ لە دادگای باڵای ئەمەریکا بۆ ڕێزلێنان دانرا. سەرۆک ترامپ و خانمی یەکەم میلانیا ترامپ ڕۆژی پێنجشەممە چوونە دادگای باڵا بۆ ڕێزلێنان لە دادوەر گینسبەرگ. و جێگری سەرۆک مایک پێنسیش ڕۆژی چوارشەممە بۆ ڕێزلێنان لێی چووە دادگای باڵا.\nهەر لە ڕۆژی چوارشەممەش مەڕاسیمێکی تایبەت لە دادگای باڵای ئەمەریکا بۆ ڕێزلێنان لەو دادوەرە ئەنجام درا، کە ئەندامانی خێزانەکەی و هاوکارە دادوەرەکانی تیایدا بەشداریان کرد.\nدادوەر ڕوت بەیدر گینسبەرگ، لیبراڵێکی ئازا لە ساڵی 1993 وە لە دادگای باڵای ئەمەریکایە، ڕۆژی هەینی ڕابوردوو لە تەمەنی 87 ساڵیدا لە ماڵەکەی خۆی لە واشنتن کۆچی دوایی کرد. ئەمەش دەرفەت بۆ سەرۆک دانۆڵد ترامپ دەڕەخسێنێت زۆرینەی پارێزکاران فراوانتربکات بە دەستنیشانکردنی سێهەم کەس بۆ دادگای باڵا لە دەمی دابەشبوونێکی زۆری ئەمەریکا و هەڵبژاردنی سەرۆکایەتی.


Monday, 04.29.2019, 21:59\nکە ئەم تۆپەڵە خەڵکەم بینى بەناوى عەشیرەتى جافەوە کۆبۆتەوە و هەموو جۆرێکى تێڕژابوو ، قوڵپى گریانم ئەهات کە جێگەى میرى ئەنفالچیان فەتاح بەگى جاف چۆڵبوو ، بەڵام رۆحیانەتەکەى وەکو ئەو فرۆکە هێلیکۆبتەرانەى کەسەرانى سۆشیال دیموکراتى یەکێتى پێیهاتبون ، لەو ناوچەیەدا ئەسوڕایەوە ، ناوى فرۆکە هات کەیبانویەکى جافم بیرکەوتەوە ئەویش عادیلە خانمى وەسمان پاشاى جافە کە ئینگلیزەکان لەساڵى ١٩٢٣ شارى سلێمانیان بۆردومانکرد بە شیعرێک گاڵتەى بە سلێمانى دێت ووتویەتى:\n( تەیارە وادێ بەنزمەوە بۆردومان دەکا بە قو...مەوە ).\nئەوە گونجاوترین دەربرینە کە عەشیرەت کێشەى خاک و نیشتمانى نیە، بەڵکو نفوز و دەسەڵات و بەرژەوەندى سەرانى عەشیرەت لەسەر و هەموو شتێکەوە بووە، ئەمەش وایکردووە کەهەمیشە دەرگایان بۆ داگیرکەر واڵا بێت ، ئەگەر بڕوانین لەسەدام حسەینەوە ئەو هەمو سەرۆک تیرە وخێڵە چەکى ئەنفالیان کردبووە شانیان ، شۆڕبینەوە بۆناو مێژوو هەتا داگیرکردنى کوردستان لەلایەن ئینگلیزەوە ، کەئینگلیزەکان دێن خانمى جاف دوو کوڕى بۆ پێشوازى ئەنێرێت .\nئەم خڕبونەوەیە ، خربونەوەى تەنگەى ئەستور و سمێڵى بابڕ و بۆیاخکراو بوو ، نمایشى چەک بو لە بڕنەوەوە هەتا چەکى ئێم فۆڕ ، ئەوەندە مستەشارم بینى ئەتوت مێشن و بەپیسیەوە ئاڵاون ، فایلدارم بینى بەجاشى ئەوت فیستیڤاڵەکە گەرمتر بکە و شانهەڵتەکێنە ، ئەوە جاش و کۆنە تەوارى لەوناوەدا کلاشەیئەکرد ، سەرکردایەتى یەکێتى بەهەموو باڵ و پۆپنە سۆشیال دیموکراتەکەیانەوە خزابونە ئاپۆڕاى جاش و کۆنە مستەشارە و مۆزایکێکى یەکێتیانەیان ئەنواند ، حەقوابوو بۆ دڵڕاگرتنى ئەو مستەشار و کۆنە جاشانە ئەم خڕبونەوەیەیان لە شارەزور بکردایە و لەو شوێنەى کە یەکەم مەفرەزەى سەرەتایى پێشمەرگەیان لە ڕۆژى ١٩٧٩/٤/٢٩ تەفروتوناکرد .\nخڕبونەوەکە هەلێکى باشبوو بۆ سەرۆک بێحورمەت هەتا هەندێک دەمپانبکاتەوە و تۆزێک خۆى لەو سەرۆک تیرانە هەڵبسوێت و دواتر بکەوێتە نمایش و نواندن و ئەو شەرەفەى پێبڕا کە پاشەڕۆکانیان کۆبکاتەوە .\nلەگەرمەى خڕبونەوەکەدا و لەیەکەم بەرهەمیدا وگەرماو گەرم جافێک جافێکى کوشت و سەیر ئەوەیە بکوژەکە لەناو ئەو هەموو چەک و چۆڵە و پاسەوان و هیلکۆپتەر و بڕنەو و ئێم فۆڕ بەدەستانەدا چۆن هەڵهات ، یان ئەمەش پەیامى ڕاستەقینەى عەشیرەتگەراییە بکوژەکە ڕادەست نەکەیت و هەتا سێچوار تەنگە ئەستوریتر خڕبونەوەیەکى لەمەى ئێستا بچوکترى بۆ ئەگێڕن و بە چەردەیەک پارە ئاو بەئاشى کوژراوەکەدا ئەکەن و بەمەش کەلتور و نەریتى کوردەوارى ئەپارێزن و پاشقولێکى جافانە لە یاسا و دادگا ئەگرن .\nئومێدەوارم ڕۆشنبیران و خاوەن عەقڵ و مەعریفەتى (جاف) دەنگیان بیستراو بێت بەرامبەر بەم دیاردە دزێوەى زیندوکردنەوەى عەشیرەتگەرییە، کە سنورى عەقڵ و هۆشیارى بڕیوە و هەموو بەهایەکى نیشتمان و هاوڵاتبون و یەکچارەنوسى بەمەرگ ئەسپێرێت .\nگوندی دسکەرە:لاله سه‌رحه‌دی جاف، مه‌حمود سه‌نگاوی، رۆسته‌می لاله سه‌رحه‌د، عه‌دنانی حه‌مه‌ی مینا، سه‌رکه‌وتی لاله سه‌رحه‌د\nخولە جاف، ناسراو بە مەحمود سەنگاوی


ئاستی ئاوی بەنداوی دوكان بەرزبۆتەوە – Knwe.org\nسەرەکی » ئابووری » ئاستی ئاوی بەنداوی دوكان بەرزبۆتەوە\nئاستی ئاوی بەنداوی دوكان بەرزبۆتەوە\nئاستی ئاوی بەنداوی دوكان بە شێوەیەكی بێوێنە زیادی كردووە و بەڕێوەبەری بەنداوەكەش رایدەگەیەنێت، «تەنها چوار مەتر ماوە بۆ پڕبوونی بەنداوی دوكان».\nلەوبارەیەوە، حەمە تاهیر جەلال بەڕێوەبەری بەنداوی دوكان، بە ماڵپەڕی (PUKmedia)ی راگەیاند: ئاستی ئاوی بەنداوی دوكان (506,90) مەتر لە ئاستی رووی دەریاوە بەرز بووەتەوەو بەمەش تەنها چوار مەتر ماوە بۆ پڕبوونی بەنداوەكە.\nبەڕێوەبەری بەنداوی دوكان وتیشی: «بەراورد بە ساڵانی پێشوو، هیچ كات لەم كاتەدا ئاوی بەنداوەكە بەو رێژەیە بەرز نەبوەتەوەو ئەمەش كاریگەری لەسەر چارەسەركردنی كێشەی كەم ئاوی ناوچەكە دەبێت لە وەرزی هاویندا».\nهاوكات حەمە ئەمین هەورامی وتەبێژی وەزارەتی كارەبای هەرێم، لە لێدوانێكیدا بۆ (PUKmedia) رایگەیاند: بەرزبوونەوەی ئاوی بەنداوەكانی هەرێم كاریگەری لەسەر باشتربوونی رەوشی كارەبای ناوچەكە دەبێت.\nوتیشی وتەبێژی وەزارەتی كارەبای هەرێم: «لە ئێستادا وێستگەی دوكان چەند كێشەیەكی تەكنیكی تێدایە و دوای چاككردنەوەی دەتوانین بەرهەم هێنانی كارەبا زیاتر بكەین».\nحەمە ئەمین هەورامی راشیگەیاند، هەرچەندە وێستگە ئاوییەكان تەنها (6 %) كارەبای هەرێم دابین دەكەن، بەڵام لەگەڵ ئەوەشدا گرنگی خۆیان هەیەو بۆیە پێمان وایە زیادبوونی ئاوی بەنداوەكان كاریگەری باشی لەسەر رەوشی كارەباو بەرهەمهێنانی دەبێت.\nگرژی بازاڕ و گرفتەكانی ئابووریی جیهان\nگەشتیاران بە تامەزرۆییەوە گەشتی بەلەمەكانی دوكان دەکەن\nیەدەكی نەوت و غازی كوردستان لە سۆنگەی بازاڕی ئابووریی جیهانییەوە\n״پەرلەمان سەرۆكی هەرێم هەڵدەبژێرێت״\nفراکسیۆنی یەكێتی سەرۆكی لیژنەیەک و بڕیاردەری لیژنەیەکی (نوێنەران)ی بەرکەوت\nقوباد تاڵەبانی: پێكەوە چارەسەری كێشەكان بكەین\nئێكسۆن مۆبیل؛ عیراق تەنگەتاو دەكات\nسەرەتای ئەم هەفتەیە كۆمپانیای (ئێكسۆن مۆبیل)ی ئەمریكی هەموو ستافە بیانییەكانی ...


سیمیۆنی قسەکانی بۆ ڤاڵڤێردی دوای کارتە سوورەکە ئاشکرا دەکات – یاریگا سپۆرت\nHome/هه‌واڵه‌كان/گرنگ/سیمیۆنی قسەکانی بۆ ڤاڵڤێردی دوای کارتە سوورەکە ئاشکرا دەکات\nسیمیۆنی قسەکانی بۆ ڤاڵڤێردی دوای کارتە سوورەکە ئاشکرا دەکات\nدیگۆ سیمۆنی ڕاهێنەری ئاتلەتیکۆ مەدرید ستایشی ئاستی یانەکەی کرد لە یاری کۆتایی سوپەری ئیسپانی بەرانبەر ڕیال مەدرید و باسی قسەکانی خۆی کرد بۆ ڤاڵڤێردی دوای ئەوەی یاریزانەکە بە کارتی سوور یارییەکەی جێهێشت.\nسیمیۆنی سەبارەت بە یارییەکە گوتی بە شێوەیەکی باش دەستمان بە نیوەی یەکەمی یارییەکە کرد و لە گێمی دووەمیش مەترسی زۆرمان بۆ سەر گۆڵی ڕیال مەدرید هەبوو، چانسی ئەوەمان هەبوو گۆڵ تۆمار بکەین بەڵام چەند هەلێک بەفیڕۆ دران، تا لە کۆتایی بە ڕای من ڤاڵڤێردی یاریزانی ڕیال مەدرید بە وەرگرتنی ئەو کارتە سوورەی ڕێڕەوی یارییەکەی گۆڕی و جامی سوپەری بە ڕیال مەدرید بەخشی.\nسەبارەت بەو قسەیەی کە بە ڤاڵڤێردی گوت کاتێک یاریگای جێهێشت ، سیمیۆنی گوتی ” بەڤاڵڤێردیم گوت تۆ بڕیارێکی دورستت دا، هەر یاریزانێکی دیکە لە شوێنی تۆ بوایە ئەوا هەر ئەو کارەی دەکرد”، سیمیۆنی گوتیشی بەر لە کارتە سوورەکەش ڤاڵڤێردی خەریک بوو بە گۆڵکردن لە ئێمە یارییەکە بەکۆتا بهێنێت.\nلەکۆتاییدا سیمیۆنی ئاماژەی کرد کە ئەنجامدانی دوو یاری لە ماوەی سێ ڕۆژ بەرانبەر دوو یانەی زۆر بەهێز لەسەر ئاستی جیهان ئاستی ڕاستەقینەی یانەکەی دەرخست و سوودی زۆریشی بۆ یانەکە هەبوو.


مەرزى كێلێ بە فەرمی كرایەوە – تۆڕی میدیایی خەڵک\n2019/08/07 - 7:13 PM\nنوێنەرێكی سەردەشت و پیرانشار لە پەڕلەمانی ئێران ڕایدەگەیەنێت، وڵاتەكەی بە پێشنیاری وەزارەتی ناوخۆی ئێران ڕازی بووە بەوەی لە مەودوا شتومەكی بازرگانی لە دەروازەی كێلێ بە فەرمی ئاڵوگۆڕ بكرێت.\nئاژانسی فەرمی (ئیرنا)ی ئێران لە زاری ڕەسووڵ خزری، نوێنەری سەردەشت و پیرانشار لە پەڕلەمانی ئێران بڵاویكردووە، دەروازەی بازرگانی كێلێ، كە سەردەشتی پارێزگای ورمێی ڕۆژهەڵاتی كوردستان بە قەڵادزێی باشووری كوردستان گرێ دەدات بە فەرمی كرایەوە و بە فەرمیكردنی ئەو دەروازەیە دەبێتە هۆی گەشەی ئابووری لە ناوچەكە و قەبارەی ئاڵوگۆڕی بازرگانیش زیاد دەبێت.\nڕاشیگەیاندووە، هەریەك لە مەرزەكانی شووشمێ، سۆمار، شێخ سلە لە پارێزگای كرماشان و چیلات لە پارێزگای ئیلام ڕێیان پێ درا ئاڵوگۆڕی بازرگانییان تێدا بكرێت، هەرچەندە گومركی كێلێ-ی سەردەشت پێشتر ڕێی ئاڵوگۆڕی كاڵای پێ درابوو، بەڵام بە فەرمی نەكرابووەوە.\nئەمە لەكاتێكدایە، مەرزەكە 20 كیلۆمەتر لە قەڵادزێ دوورە و لە دیوی ڕۆژهەڵاتی كوردستانیش ڕاستەوخۆ بە سەردەشت-ەوە بەستراوەتەوە، كە ژمارەی دانیشتووانی 120 هەزار كەس دەبێت.


وتووێژ:پێڕستی گوندەکانی کفری - ویکیپیدیا، ئینسایکڵۆپیدیای ئازاد\nوتووێژ:پێڕستی گوندەکانی کفری\nمن ئێستا دەستکاری 2 بەستەری دەرەکیم کرد لەسەر گوندەکانی کفری. تکایە بەسەر دەستکارییەکەمدا بچۆرەوە. ئەگەر ھەر پرسیارێکت ھەیە، یان پێویستتە کە وا لە بۆتەکە بکەیت بەستەرەکان، یانیش ھەموو پەڕەکە فەرامۆش بکات، تکایە سەردانی پرسیارە دووپاتکراوەکان بکە بۆ وردەکاری زیادتر. من ئەم دەستکارییانەم ئەنجام داوە:\nمن ئێستا دەستکاری 1 بەستەری دەرەکیی گوندەکانی کفریم کرد. تکایە بەسەر دەستکارییەکەمدا بچۆرەوە. ئەگەر ھەر پرسیارێکت ھەیە، یان پێویستە کە وا لە بۆتەکە بکەیت بەستەرەکان، یانیش ھەموو پەڕەکە فەرامۆش بکات، تکایە سەردانی پرسیارە دووپاتکراوەکان بکە بۆ وردەکاری زیادتر. من ئەم دەستکارییانەم ئەنجام داوە:\nوەرگیراو لە «https://ckb.wikipedia.org/w/index.php?title=وتووێژ:پێڕستی_گوندەکانی_کفری&oldid=599461»